“অভিষেকের মহড়ায়” সিরিজ জয়ের নকশা – আওয়ার নিউজ\n“অভিষেকের মহড়ায়” সিরিজ জয়ের নকশা\nএত পরীক্ষা-নিরীক্ষা দলের জন্য ক্ষতির কারণ হবে না তো? ক্ষতি না লাভ হবে, তা এই সিরিজে জানার উপায় থাকছে না। অপেক্ষা করতে হবে এশিয়া কাপ, টি-টোয়েন্টি বিশ্বকাপ পর্যন্ত। এক সঙ্গে ৪/৫ জন খেলোয়াড়ের টি-টোয়েন্টি অভিষেক! কোন কালে কে দেখেছে! আজ কিন্তু দেখার সুযোগ হতে পারে ক্রিকেট বিশ্বের। তৃতীয় টি-টোয়েন্টিতে খুলনার শেখ আবু নাসের স্টেডিয়ামে অভিষেকের মহড়া হতে যাচ্ছে বাংলাদেশ দলে। ম্যাচটি শুরু হবে বেলা তিনটায়।\nসবচেয়ে বড় পরিবর্তন আসছে পেস আক্রমণে। মুস্তাফিজ এবং আল-আমিন স্কোয়াডে নেই। তাদের পরিবর্তে অভিষেকের প্রহর গুনছেন বিপিএলের আবিষ্কার আবু হায়দার রনি এবং মোহাম্মদ শহীদ। রনি যে কোনো ফরম্যাটের ক্রিকেটে নতুন হলেও, শহীদ আগে টেস্ট খেলেছেন। টি-টোয়েন্টিতে মাঠে নামা হয়নি।\nগতকাল অনুশীলনের হাবভাব দেখে মনে হয়েছে তাসকিনকেও প্রস্তুত করছেন হাথুরুসিংহে।\nআজ অভিষেকের খবর পাওয়া গেছে মোসাদ্দেক হোসেন এবং মুক্তার আলীরও। মুশফিকের জায়গায় মুক্তার সুযোগ পেতে পারেন। তামিমের জায়গায় খেলার সম্ভাবনা আছে ইমরুল কায়েসের। তামিম সন্তান সম্ভবা স্ত্রীর পাশে থাকতে ছুটি নেয়ার কথা বলেছেন।\nবাংলাদেশ আজ জয় পেলে পঞ্চম বারের মতো টি-টোয়েন্টি সিরিজ জিতবে। দলের পরিবেশ দেখে মনে হচ্ছে জয়ের চেয়ে সংশ্লিষ্টদের কাছে পরীক্ষা-নিরীক্ষাই মুখ্য। বাংলাদেশ এই সিরিজে ব্যাটিংয়ের দিকে বাড়তি নজর দিচ্ছে। সিঙ্গেল নেয়ার প্রবণতা কমে গেছে উল্লেখযোগ্যহারে।\nমাশরাফিদের মতো জিম্বাবুয়েও বেশ কয়েকজনকে নাড়িয়ে দেখবে এই ম্যাচে। গত ম্যাচে নিয়মিত অধিনায়ক এল্টন চিগুম্বুরাকে একই কারণে বিশ্রাম দেয়া হয়েছিল। আজ মুস্তাফিজ, মুশফিক, আল-আমিন না থাকার সুযোগ নিতে চাইবে তারা। বাংলাদেশকে নবীনের কাঁধে ভর করে সেই ‘সুযোগ’ নিতে চাওয়ার ইচ্ছায় ফুলস্টপ ফেলতে হবে।\nখেলা Comments Off on “অভিষেকের মহড়ায়” সিরিজ জয়ের নকশা সংবাদটি প্রিন্ট করুন\n« সড়কে প্রাণ গেল পুলিশ কনস্টেবলসহ ৫ জনের (পূর্বের সংবাদ)\n(পরের সংবাদ) এক নম্বর কো-চেয়ারম্যান হচ্ছেন রওশন »


লাব্বাইক আল্লাহুম্মা লাব্বাইক | AmaderBrahmanbaria.Com – আমাদের ব্রাহ্মণবাড়িয়া\nএ, কে , এম, ফজলুর রহমান মুন্শী : হযরত ইব্রাহীম (আ.)-এর স্মৃতি।পবিত্র মক্কার ‘বাক্কা’ নামটি সর্বপ্রথম যাবুর কিতাবে পরিদৃষ্ট হয়। এ প্রসঙ্গে স্মরণ রাখা দরকার যে, প্রাচীন শামী ভাষায় ‘বাক’ শব্দটির অর্থ হচ্ছে আবাদী অথবা শহর। যেমন- আজো শামের একটি প্রাচীন শহরের নাম ‘বায়ালবাক’। অর্থাৎ বায়াল-এর শহর। (বায়াল একটি দেবতার নাম) এতেও এ শহরটির প্রাচীনত্বের প্রমাণ পাওয়া যায়। আর কা’বার প্রাথমিক নির্মাণের সময় এই নামটিই আল-কুরআনে উক্ত হয়েছে, “অবশ্যই প্রথম গৃহ যা মানুষের ইবাদতের জন্য বাক্কাতে নির্মাণ করা হয়েছ।” কা’বা শব্দের আভিধানিক অর্থ হচ্ছে চতুষ্কোনাকৃতি।\nকারণ এই ঘরটি চতুষ্কোনাকৃতিতে নির্মাণ করা হয়েছিল। এখনও এর আকৃতি অবিকল তাই রয়ে গেছে। এ জন্য এ গৃহটি কা’বা নামে বিখ্যাত হয়ে আছে। আরবের অধিবাসীরা কিংবা বনী ইসমাঈল সর্বদাই নিজেদের পৈতৃক অনুষ্ঠানাদি পালন করতো। আর এ সকল অনুষ্ঠান পূর্ণ বৈশিষ্ট্যসহ তাদের মাঝে বিদ্যমান ছিল। তাই দেখা যায়, জাহিলিয়াত আমলে, রচিত কাব্য কবিতায় হজের কথা এবং হজের আরকানের কথা বহুলভাবে আলোচিত হয়েছে। (আল আনআম ফী আকছামিল কুরআন : মাওলানা হামীদ-উদ-দীন)। শুধু তাই নয়, আরবের খ্রিস্টান কবিরাও সম্মানের সাথে হজের কথা তুলে ধরেছে। এমনকি আরবের বাজারসমূহে এবং মেলাসমূহের জমজমাট অবস্থা কায়েম রাখার জন্যই হজের মওসুমটি ছিল একটি সহায়ক। কিতাবুল আমকিনাহ ওয়াল আজমানাহ : ইমাম মারকুজী পৃষ্ঠ-১৬১)। এ কারণেই রাসূলুল্লাহ (সা.)-এর দাওয়াত ও তাবলীগ হিজরতের পূর্বেই আরবের দূর-দূরান্ত সীমায় পৌঁছে গিয়েছিল এবং ইয়েমেন ও বাহরাইনে তা ব্যাপকভাবে সমাদৃত হয়েছিল। কেননা হজের মওসুমে আরবের সকল গোত্র মক্কা উপত্যকায় তাদের উত্তরাধিকার সূত্রে প্রাপ্ত অনুষ্ঠানগুলো আদায় করার জন্য একত্রিত হত।হযরত ইব্রাহীম (আ.) স্বীয় ছেলের কুরবানী সংক্রান্ত যে স্বপ্ন দেখেছিলেন এবং ‘লাব্বায়েক’ বলে সম্মতি জানিয়েছিলেন, যার পরিপূরণের জন্য তিনি এই দূর-দারাজ স্থানে আগমন করেছিলেন।\nযখন তিনি পুত্রকে কুরবানী করার জন্য ছুরি চালাতে উদ্যত হলেন এবং প্রাণপ্রিয় পুত্রও আল্লাহর নির্দেশের সামনে স্বীয় মস্তক অবনত করেছিল, ঠিক তখনই ধ্বনিত হলো, “হে ইব্রাহীম (আ.)! তুমি স্বীয় স্বপ্নকে সত্যে পরিণত করেছ এবং এভাবেই আমি পুণ্যবানদের বিনিময় প্রদান করি। সুতরাং আমি একটি বৃহত্তর কুরবানীর বিনিময়ে তাঁর ছেলেকে বিমুক্ত করলাম”। (সূরা সাফ্ফাত : রুকু-৩।\nএ ঘোষণার সাথে সাথে হযরত ইব্রাহীম (আ.) বুঝতে পারলেন যে, তাঁর স্বপ্নের তাবীর হলো স্বীয় ছেলেকে আল্লাহর ঘরের খেদমতের জন্য এবং তাওহীদের প্রচার বুলন্দ করার জন্য সুনির্দিষ্ট করা এবং এরই প্রেক্ষিতে ‘খানায়ে কা’বাকে’ বিশ্বের বুকে আল্লাহর ইবাদতের কেন্দ্রবিন্দু হিসেবে প্রতিষ্ঠিত করা। আল কুরআনে ঘোষণা করা হয়েছে : “এবং সেই সময়কে স্মরণ কর যখন কা’বা গৃহকে মানবজাতির মিলন কেন্দ্র ও নিরাপত্তাস্থল করেছিলাম এবং বলেছিলাম, তোমরা ইব্রাহীম (আ.)-এর দাঁড়াবার স্থানকেই সালাতের স্থানরূপে গ্রহণ কর এবং ইব্রাহীম ও ইসমাঈল (আ.)-কে তাওয়াফকারী, ইতিকাফকারী, রুকুকারী ও সিজদাকারীদের জন্য আমার ঘরকে পবিত্র রাখতে আদেশ দিয়েছিলাম।”স্মরণ কর, যখন ইব্রাহীম (আ.) বলেছিল, “হে আমার প্রতিপালক : একে নিরাপদ শহর কর, আর এর অধিবাসীদের মধ্যে যারা আল্লাহ ও পরকালে বিশ্বাসী তাদের ফলমূল হতে জীবিকা প্রদান কর।” তিনি বললেন, যে কেউ সত্য প্রত্যাখ্যান করবে তাকেও কিছুকালের জন্য জীবনোপভোগ করতে দেব। তারপর তাকে জাহান্নামের শাস্তি ভোগ করতে বাধ্য করব এবং তা কত নিকৃষ্ট পরিণাম!“স্মরণ কর, যখন ইব্রাহীম ও ইসমাঈল (আ.) কা’বা গৃহের প্রাচীর তুলছিল, তখন তারা বলেছিল, হে আমাদের প্রতিপালক! আমাদের এই কাজ গ্রহণ কর, নিশ্চয় তুমি সর্বজ্ঞাতা।”


বাংলালিংকের গ্রাহকের বৃদ্ধির হার বেড়েছে !!!\nApril 25, 2019 নিউজ ডেস্ক, সম্পাদনায়-সাইমুর রহমান অর্থনীতি 0\nমোবাইল অপারেটর বাংলালিংক দাবি করেছে, গত মার্চ মাসে মোবাইল গ্রাহক বৃদ্ধির হার বেড়েছে তাদের। বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) সর্বশেষ তথ্যানুযায়ী, ফেব্রুয়ারি থেকে মার্চ মাসে বাংলালিংকের গ্রাহকসংখ্যা ১ শতাংশ হারে বেড়ে ৩ কোটি ৪৪ লাখ হয়েছে। বাংলালিংকের এক বিজ্ঞপ্তিতে এ তথ্য জানানো হয়।\nবাংলা লিংকের তথ্য অনুযায়ী, দেশের মোট মোবাইল গ্রাহকের সংখ্যা গত ফেব্রুয়ারি থেকে দশমিক ৮ শতাংশ হারে বেড়ে গত মার্চে ১৫ কোটি ৯৮ লাখ হয়েছে। দেশের শীর্ষ তিনটি অপারেটরের মধ্যে গ্রাহকসংখ্যা বৃদ্ধির হারে এগিয়ে রয়েছে বাংলালিংক। নতুন গ্রাহকের সংখ্যার হিসাবে প্রথমে রয়েছে গ্রামীণফোন।\nবাংলালিংক জানিয়েছে, গ্রাহকসংখ্যা বাড়ায় মোবাইল অপারেটরদের বাজার দখলে পরিবর্তন ঘটেছে। ফেব্রুয়ারি থেকে মার্চে বাংলালিংক ও টেলিটকের বাজার দখলের পরিমাণ বেড়েছে শূন্য দশমিক শূন্য ৪ শতাংশ হারে।\nবাংলালিংকের করপোরেট যোগাযোগের জ্যেষ্ঠ ব্যবস্থাপক আংকিত সুরেকা বলেন, ‘ফেব্রুয়ারির পর মার্চেও গ্রাহকসংখ্যার বাড়ার হার ধরে রেখেছে বাংলালিংক। গ্রাহকদের উন্নত মানের সেবা দিয়ে গ্রাহক বৃদ্ধির এই ধারা অব্যাহত রাখতে চাই।’\n”সিঙ্গারের ৩০ শতাংশ বোনাস শেয়ার অনুমোদন !!!\n”ম্যানচেস্টার ডার্বি র হাইলাইটস দেখুন এখানে !!!


নাগরিক কণ্ঠ, তথ্য অধিকার\nভূমিকা (অনুচ্ছেদ ১)\nতথ্য অধিকার আইন, ২০০৯, বাংলাদেশের সবচেয়ে যুগান্তকারী একটি আইন। নতুন রাষ্ট্রের জন্মলগ্ন থেকে এখন পর্যন্ত যত নতুন আইন তৈরি হয়েছে , তার মধ্যে এই আইনটিই রাষ্ট্রের ওপর জনগণের কর্তৃত্ব স্থাপনে সবচেয়ে কার্যকরী একটি হাতিয়ার। তাই তথ্য আইনের কার্যকারিতা সম্পর্কে সকল স্তরের জনগণের পরিষ্কার ধারণা থাকা অত্যন্ত জরুরী। বিশেষ করে সমাজের সবচেয়ে অবহেলিত, বঞ্চিত ও পিছিয়ে থাকা মানুষরা যাতে এ আইনটি কাজে লাগিয়ে রাষ্ট্রযন্ত্রের ওপর নিজেদের ক্ষমতা খাটিয়ে সমাজে তাদের সমান অধিকার নিশ্চিত করতে পারে এবং নিজেদের অর্থনৈতিক ও সামাজিক পরিস্থিতির উন্নয়ন ঘটাতে পারে, তাই এই আইনটি তাদের খুব ভালভাবে জানা দরকার। তারা যদি বুঝতে পারে যে ব্যবসায়ী, দোকানদার বা দুধওয়ালার কাছ থেকে তারা যেমন হিসেব চাইতে পারে, সরকারের কাছ থেকেও তেমনি হিসেব চাইতে পারে। সরকারের কাছ থেকে এই হিসেব চাওয়া ও পাওয়া তাদের মৌলিক অধিকার, যাকে এখন আইনের স্বীকৃতি দেয়া হয়েছে। সারাদেশের স্থানীয় পর্যায়ের অফিস থেকে শুরু করে মাননীয় রাষ্ট্রপতির অফিস পর্যন্ত সর্বস্তরের সরকারী অফিস থেকেই জনগণ নানাবিধ তথ্য এখন আইনত: চাইতে ও পেতে পারে, যা আগে ভাবাই যেতনা।\nতথ্য অধিকার আইন কি এবং কেন? (অনুচ্ছেদ ২ এবং ৩)\nতথ্য অধিকার আইনটি (সংক্ষেপে তথ্য আইন) জাতীয় সংসদ কতৃক প্রণীত হয়ে ২০০৯ সনের ১লা জুলাই থেকে সরকারীভাবে কার্যকর হয়েছে। তবে যেকোন আইনই সঠিকভাবে প্রয়োগের জন্য কিছু বিধিমালার প্রয়োজন হয়। সেই বিধিমালাও আইনের ক্ষমতাবলে সরকার তথ্য কমিশনের সাথে পরামর্শক্রমে প্রণয়ন করেছে। আইনটি প্রয়োগে আইনত: আর কোন বাধা নেই। আর এই প্রয়োগের মাধ্যমেই আইনটির কার্যকারীতা ও অগ্রযাত্রা নিশ্চিত করতে পারে জনগণই। এখানে বলে রাখা প্রয়োজন যে শুধু বাংলাদেশের নাগরিকরাই এই আইনটি ব্যবহার করতে পারবে। তাই জনগণ বলতে শুধু বাংলাদেশের নাগরিকদের বোঝানো হয়েছে।\nতথ্য আইনের মাধ্যমে জনগণ সরকারের কাছ থেকে এবং কিছু বেসরকারী প্রতিষ্ঠান (এনজিও)- যারা সরকারী বা বিদেশী পয়সায় পরিচালিত – তাদের কাছ থেকে তাদের কাজ ও দায়িত্ব সংক্রান্ত এমন সব তথ্য চাইতে পারে, যা তারা আগে জনগনকে দিত না বরং তাদের কাছ থেকে গোপন রাখত। এখন তথ্য আইনের মাধ্যমে সেসব তথ্য জনগণের জানার অধিকারের আওতায় আনা হয়েছে। তাই মনে রাখতে হবে, যেসব তথ্য সরকার আগে জনগণকে দিতে বাধ্য ছিল না, অর্থাৎ যা অপ্রকাশিত থাকতো, এই আইনের মাধ্যমে সেসব তথ্য জনগণকে দিতে সরকারকে বাধ্য করা হয়েছে। আর এটা করা হয়েছে যাতে জনগণের কাছে সরকারের কাজ স্বচ্ছ হয় এবং সরকার জনগণের ন্যায্য অধিকার সম্বন্ধে সচেতন এবং নিজস্ব দায়িত্ব সম্বন্ধে সজাগ ও সতর্ক থাকে।\nসরকার কী ধরনের তথ্য জনগণের কাছ থেকে সাধারণতঃ গোপন রাখতে চায় এবং কেন? (অনুচ্ছেদ ৪)\nসহজ কথায় বলা যায়, যেসব তথ্য সরকারী কর্মকান্ডের সঙ্গে জড়িত অর্থাৎ সরকার কিভাবে কাজ করে ও সিদ্ধান্ত নেয়, কিসের ভিত্তিতে ও কি প্রক্রিয়ায় সিদ্দান্ত নেয়, সেসব তথ্য সরকার সাধারণতঃ জনগণকে দিতে চায় না। এসব তথ্য জনগণ জানলে তারা সরকারী কর্মকান্ডের ভেতরের যাবতীয় খবর (তথ্য) জেনে যাবে এবং তার ফলে সরকারী কাজে কোন অস্বচ্ছতা, অসতর্কতা বা দূর্নীতি থাকলে তা ফাঁস হয়ে যাবে এবং তাতে সরকারের ও সরকারী কর্মকর্তাদের অসুবিধে হবে এবং জনগণের কাছে সরকারের ভাবমূর্তি নষ্ট হবে। তাই এসব তথ্য সরকার সাধারনত: জনগণের কাছে গোপন রাখতে চায়। এইসব তথ্য জানলে জনগণ সরকারের কাজ সম্পর্কে জানতে পারে এবং এর মাধ্যমে সরকারের কাজে স্বচ্ছতা, সততা, জবাবদিহিতা নিশ্চিত হয়।\n‘তথ্য’ বলতে কী বোঝায়? (অনুচ্ছেদ ৫ এবং ৬)\nতথ্য আইনের ২(চ) নম্বর ধারায় ‘তথ্য’ বলতে কী বোঝায় তার সংজ্ঞা দেয়া হয়েছে। সেই সংজ্ঞা অনুযায়ী ‘তথ্য’ মানে সরকারী এবং সরকারী বা বিদেশী অর্থে পরিচালিত বেসরকারী (এনজিও) সব প্রতিষ্ঠানের গঠন প্রণালী, ব্যবস্থাপনা কাঠামো, অফিসের কাজের সঙ্গে সম্পৃক্ত কাগজপত্র, ফাইল, বই, নকশা, মানচিত্র, চুক্তি, তথ্য-উপাত্ত, লগ বই, আদেশ, বিজ্ঞপ্তি, দলিল, নমুনা, চিঠি, রিপোর্ট, খরচের হিসেব, প্রকল্প প্রস্তাব, ছবি, ফিল্ম ইত্যাদি সব কিছুই বোঝায়। অর্থাৎ সরকার যেসব পদ্ধতি ও প্রক্রিয়ার ওপর ভিত্তি ক’রে সিদ্ধান্ত নেয় তার বিবরণ এবং সরকারী কাজে যেসব দলিলপত্র ব্যভহার হয়, সরকারী কাজের মাধ্যমে যেসব দলিল, চিঠি, ফাইল ইত্যাদি তৈরি হয়, তা সবই তথ্য। আর এও দেখা যাচ্ছে যে, তথ্য আইনের দৃষ্টিতে ‘তথ্য’ ও সাধারণ অর্থে ‘তথ্যের’ মানে এক না। আমরা সাধারণ অর্থে ‘তথ্য’ বলতে সবরকম প্রকাশিত খবর, সংবাদ, সমাচার, বিবরণ, বৃত্তান্ত, প্রতিবেদন, দলিল, বই ইত্যাদি বুঝি। আর তথ্য অধিকার আইনের অর্থে ‘তথ্য’ হচ্ছে সরকারের কাজের সঙ্গে সম্পর্কিত অপ্রকাশিত সব তথ্যাদি। এখানে অপ্রকাশিত শব্দটি বিশেষভাবে লক্ষণীয়। প্রকাশিত কোন তথ্য এই আইনের আওতায় পড়ে না। কারণ প্রকাশিত তথ্য জানার জন্যে অধিকার প্রয়োগ করে আদায় করতে হয় না। শুধু সংগ্রহ করতে হয়। তথ্য আইনের আওতায় পড়ে এরকম তথ্যের উদাহরণস্বরূপ বলা যায়, আপনার গ্রামের রাস্তা কবে তৈরী হবে বা মেরামত হবে সেই সম্বন্ধে সরকারী সিদ্ধান্ত বা সিদ্ধান্তহীনতা একটি তথ্য; আপনার বাড়িতে কবে বিদ্যুৎ পৌঁছাবে একই অর্থে একটি তথ্য; সরকারী স্বাস্থ্যকেন্দ্রে কী ধরণের সুযোগ সুবিধা থাকা উচিত তা একটি তথ্য; সরকারী স্কুলে শিক্ষক আসেন না কেন, তা একটি তথ্য; বার্ধক্যভাতা বা ভিজিএফ কার্ড প্রদান করার প্রক্রিয়া কি তা-ও তথ্য। এসব তথ্য জনগণের কাছে কত জরুরী তা বলার অপেক্ষা রাখে না।\nতথ্য আইনের উদ্দেশ্য কী? (অনুচ্ছেদ ৭)\nতথ্য আইনের গোড়াতেই বলা হয়েছে : “জনগণ প্রজাতন্ত্রের সকল ক্ষমতার মালিক ও জনগণের ক্ষমতায়নের জন্য তথ্য অধিকার নিশ্চিত করা অত্যাবশ্যক”। তাই বলা যায় যে, এই আইনের মূল উদ্দেশ্য হচ্ছে: রাষ্ট্র পরিচালনায় জনগণের ক্ষমতা প্রতিষ্ঠা করা, সরকারী কাজে স্বচ্ছতা ও সততা আনা, সরকারের এবং সরকারী কর্মচারীদের জবাবদিহিতা নিশ্চিত করা, সরকারী কাজে দুর্নীতি বন্ধ করা এবং সত্যিকার অর্থে দেশে সুশাসন ও গণতন্ত্র স্থাপন করা। যেসব দেশের নাগরিকরা তথ্য আইন ব্যবহারের ব্যাপারে যত বেশি সচেতন এবং দায়িত্বশীল, সেইসব দেশেই গণতন্ত্র ও সুশাসন তত বেশি শক্তিশালী হয়, দুর্নীতি নিয়ন্ত্রণে থাকে এবং সরকার জনগণের প্রতি দায়িত্ববান হয়। তথ্য আইনের মাধ্যমে জনগণ সরকারী কাজ সম্বন্ধে জানতে পারে এবং দেশের দায়িত্ববান নাগরিক হিসেবে নিজেদের দায়িত্ব ও ভূমিকা পালন করতে পারে এবং একই সঙ্গে নিজেদের ন্যায্য অধিকার নিশ্চিত করতে পারে।\nকোন অফিস থেকে তথ্য পাওয়া যাবে? ‘কতৃপক্ষ’ বলতে কী বোঝায়? (অনুচ্ছেদ ৮)\nতথ্য অধিকার আইনে বলা হয়েছে যে, এই আইনের বলে জনগণ সব রকম সরকারী কতৃপক্ষ এবং কিছু কিছু বেসরকারী কতৃপক্ষের কাছ থেকে ওপরে বর্ণিত যাবতীয় তথ্য এখন আইনত: চাইতে পারবে। আর কতৃপক্ষ বলতে আইনের ২(খ) ধারায় ‘কতৃপক্ষের’ যে সংজ্ঞা দেয়া হয়েছে তাতে মোটা দাগে বলা যায় যে, যেসব সংস্থা জনগণের (পাবলিক) বা বিদেশী পয়সায় পরিচালিত হয়-- যেমন সবরকম সরকারী দপ্তর ও কিছু কিছু এনজিও—সেইসব সংস্থার কতৃপক্ষ এই সংজ্ঞার আওতায় পড়ে। তথ্য আইনে এইসব কতৃপক্ষকে জনগণের চাহিদা অনুযায়ী তথ্য প্রদানে বাধ্য করা হয়েছে। আইনের ধারা ৪ এ বলা হয়েছে, দেশের প্রত্যেকটি নাগরিক কতৃপক্ষের কাছ থেকে তথ্য পাবার অধিকারী এবং প্রত্যেক কতৃপক্ষ প্রত্যেক নাগরিককে তথ্য প্রদানে বাধ্য। তবে মনে রাখতে হবে, ব্যক্তিমালিকানাধীন সংস্থার কতৃপক্ষ অথবা সরকার বা বিদেশের অর্থ দ্বারা পরিচালিত হয় না সেই রকম এনজিও এই সংজ্ঞার আওতায় পড়ে না।\nকার কাছে তথ্য পাবার জন্য আবেদন করতে হবে? তথ্য কর্মকর্তা কাকে বলে? (অনুচ্ছেদ ৯)\nএই আইন অনুযায়ী প্রত্যেক সরকারী কতৃপক্ষ ও নির্দিষ্ট কিছু বেসরকারী কতৃপক্ষ তাদের অফিসে একজন করে কর্মকর্তা নিয়োগ দেবে যার কাছে জনগণ তথ্য চেয়ে লিখিতভাবে অনুরোধ করতে পারবে। এইসব কর্মকর্তাকে “তথ্য কর্মকর্তা” নাম দেয়া হয়েছে। আইনের ধারা ১০ অনুযায়ী, এই আইন কার্যকর হবার ৬০ দিনের মধ্যে অর্থাৎ ২০০৯ সালের ১লা সেপ্টেম্বর থেকে প্রত্যেক কতৃপক্ষের ১ জন দায়িত্বপ্রাপ্ত কর্মকর্তা নিয়োগ দেবার কথা। ধারা ১০(২) অনুযায়ী দায়িত্বপ্রাপ্ত কর্মকর্তা নিয়োগের ৬০ দিনের মধ্যে জনগণকে তথ্য সরবরাহ করা শুরু করতে হবে এবং ধারা ১০(৪) অনুযায়ী দায়িত্বপ্রাপ্ত কর্মকর্তার নাম, পদবী, ঠিকানা ইত্যাদি এই আইনের দ্বারা সৃষ্ট তথ্য কমিশনকে (যার সম্বন্ধে নিচে বলা হয়েছে) জানাতে হবে। তবে এখন পর্যন্ত সরকারী কার্যালয়গুলোতে কিছু ব্যতিক্রম ছাড়া দায়িত্বপ্রাপ্ত কর্মকর্তা নিয়োগ দেয়া হয়নি। তা সত্ত্বেও এইসব সংস্থার কাছ থেকে তথ্য চাইতে জনগণের আইনতঃ কোন বাধা নেই। আইনের ধারা ২(ঘ) অনুযায়ী “তথ্য প্রদান ইউনিট”- বলতে সরকারের কোন মন্ত্রণালয়, বিভাগ বা কার্যালয়ের সঙ্গে সংযুক্ত বা অধীনস্ত কোন প্রধান বা বিভাগীয় বা আঞ্চলিক বা জেলা বা উপজেলা কার্যালয় বোঝায়। অর্থাৎ সর্বনিম্ন থেকে শুরু করে সর্বোচ্চ সরকারী অফিসের কাছ থেকেই তথ্য চাওয়া যাবে। জনগণ কোন ধরণের তথ্য কীভাবে পেতে পারে? (অনুচ্ছেদ ১০)\nএই আইনে কয়েকটি বিশেষ ক্ষেত্র ছাড়া-- যে ব্যাপারে পরের অংশে বিস্তারিত বলা হয়েছে-- জনগণ সরকারী কাজের সঙ্গে সম্পর্কিত ও সরকারের কাছে আছে বা সরকারের নিয়ন্ত্রণাধীন সব তথ্যই চাইতে পারবে। এসব তথ্য জনগণ সরকারী ফাইল, দলিল, রেকর্ড ইত্যাদি দেখার মাধ্যমে অথবা প্রয়োজনে সরেজমিনে পরীক্ষার মাধ্যমে পেতে পারে। ফাইল দেখে তথ্য নোট করে আনতে পারে, ফাইল কিংবা দলিলের কপি সংগ্রহ করতে পারে। মনে রাখতে হবে, কোন কতৃপক্ষ শুধু যেসব তথ্য সংরক্ষণ করা হয়েছে সেসব তথ্যই দিতে পারবে, তৈরি করা বা বানোয়াট কোন তথ্য দিতে পারবে না। তথ্য ঠিক যেভাবে আছে সেইভাবেই দিতে হবে। উদাহরণস্বরূপ বলা যায় যে সরকারী কোন চিঠি কেউ দেখতে চাইলে, শুধুমাত্র সেই চিঠিই তাকে দেখতে দিতে হবে। কোন সারসংক্ষেপ বা অন্য কোন আকারে দিলে চলবে না।\nকোন ধরণের তথ্য এই আইনের আওতায় পড়বে না? (অনুচ্ছেদ ১১, ১২ এবং ১৩)\nযদিও তথ্য আইনে সরকারী বেশিরভাগ তথ্যই জনগণের জানার আওতায় আনা হয়েছে, তবুও কিছু কিছু ক্ষেত্রে তার ব্যতিক্রম করা হয়েছে। অর্থাৎ কিছু কিছু তথ্য সরকার এখনও গোপন রাখতে পারবে। এইসব তথ্য কোন কতৃপক্ষ কোন নাগরিককে দিতে বাধ্য হবে না। এদের মধ্যে অন্যতম হচ্ছেঃ বাংলাদেশের নিরাপত্তা, অখন্ডতা ও সার্বভৌমত্বের ক্ষতিসাধন করতে পারে; অন্য কোন দেশ বা আন্তর্জাতিক, আঞ্চলিক প্রতিষ্ঠানের সঙ্গে সম্পর্কের ক্ষতি করতে পারে; কোন তথ্য প্রকাশের ফলে অন্য কোন ব্যক্তি ক্ষতিগ্রস্ত হতে পারে বা জনগণের নিরাপত্তা বিঘ্নিত হতে পারে এই ধরনের তথ্য। মোটকথা যেসব তথ্য প্রকাশের ফলে দেশ বা দশের ক্ষতি হতে পারে বা কোন মানবাধিকার লঙ্ঘন হতে পারে এরকম তথ্য কোন কতৃপক্ষ কাউকে দিতে বাধ্য নয়। কোন কোন তথ্য কতৃপক্ষ কাউকে দিতে বাধ্য নয় তার সম্পূর্ণ তালিকা আইনের ধারা ৭ এ উল্লেখ করা হয়েছে।\nকিছু কিছু ক্ষেত্রে তথ্য না দেবার এই বিধান থাকির ফলে সরকারী কয়েকটি কতৃপক্ষকেও তথ্য প্রদান থেকে অব্যাহতি দেয়া হয়েছে। অর্থাৎ তাদের ক্ষেত্রে এই আইন প্রযোজ্য নয় এবং জনগণ তাদের কাছ থেকে তথ্য চাইতে পারবে না। আইনের ধারা ৩২ এ বলা হয়েছে যে রাষ্ট্রীয় নিরাপত্তা ও গোয়েন্দা কাজে নিয়োজিত সংস্থা ও প্রতিষ্ঠানের ক্ষেত্রে এই আইন কার্যকর হবে না। এদের মধ্যে এনএসআই, ডিজিএফআই, প্রতিরক্ষা গোয়েন্দা ইউনিট, সিআইডি, এসএসএফ, স্পেশাল ব্রাঞ্চ, র‌্যাবের গোয়েন্দা সেল, রাজস্ব বোর্ডের গোয়েন্দা সেল অন্তর্ভক্ত। তথ্য আইনের প্রথম তফসিলে এইসব সংস্থার তালিকা দেয়া হয়েছে।\nতবে ধারা ৩২(২) এ এও বলা হয়েছে যে, যেসব সংস্থাকে তথ্যপ্রদানে অব্যাহতি দেয়া হয়েছে, সেসব প্রতিষ্ঠানের কোন তথ্য যদি দুর্নীতি বা মানবাধিকার লঙ্ঘনের ঘটনার সঙ্গে জড়িত হয়, তাহলে সেসব সংস্থা সেসব তথ্য আবেদনকারীকে দিতে বাধ্য থাকবে। অর্থাৎ নিরাপত্তার অজুহাত দেখিয়ে কোন সংস্থা মানবাধিকার বা দুর্নীতি সম্পর্কিত কোন তথ্য প্রদানে অস্বীকার করতে পারবে না।\nঅন্য কোন আইনের সঙ্গে তথ্য অধিকার আইনের বিরোধ হলে কী হবে? (অনুচ্ছেদ ১৪)\nতথ্য অধিকার আইন প্রণয়নের ফলে দেশে প্রচলিত অন্য কোন আইনের কোন ধারার সঙ্গে এই আইনের কোন ধারার বিরোধ তৈরি হলে, তথ্য আইনই প্রাধান্য পাবে বলে আইনে বলা হয়েছে। যেমন, দেশের বিদ্যমান “দাপ্তরিক গোপনীয়তা আইন ১৯২৩” অনেকটাই অকেজো হয়ে গেছে এই তথ্য অধিকার আইন প্রণয়নের ফলে। অর্থাৎ আগে সরকার এই আইনের অজুহাত দেখিয়ে যেসব তথ্য গোপন রাখতে পারতো এখন আর তা পারবে না। (ধারা ৩)\nতথ্য সংরক্ষণ (অনুচ্ছেদ ১৫)\nতথ্য অধিকার আইনের ধারা ৫ অনুযায়ী প্রত্যেক কতৃপক্ষকে তাদের যাবতীয় তথ্য এখন থেকে এমনভাবে মজুত রাখতে হবে যাতে কেউ চাইলে তাকে সেখান থেকে সহজে সেসব তথ্য দেয়া যায়। অর্থাৎ তাদের ক্যাটালগ/ইনডেক্স ইত্যাদি তৈরি করতে হবে।\nতথ্য প্রকাশ (অনুচ্ছেদ ১৬)\nতথ্য অধিকার আইনের ধারা ৬ অনুযায়ী আইনটি চালু হবার পর থেকে প্রত্যেক কতৃপক্ষ কী কী সিদ্ধান্ত গ্রহণ করেছে, কী কী কাজ করছে বা করতে চাইছে, তা নাগরিকদের জানানোর জন্যে নিয়মিত প্রকাশ ও প্রচারের ব্যবস্থা করবে। তাছাড়া প্রত্যেক কতৃপক্ষ তাদের সারা বছরের কাজের তথ্য দিয়ে একটি বার্ষিক রিপোর্ট প্রকাশ করবে। তাতে নাগরিকদের জন্যে গুরুত্বপূর্ণ সব রকম কাজের বিবরণ ও সেই সংক্রান্ত সব তথ্য ও ব্যাখ্যা থাকবে।\nতথ্য পেতে হলে একজন নাগরিককে কী করতে হবে? শুধু এককভাবে না অনেকে মিলে আবেদন করা যাবে? (অনুচ্ছেদ ১৭)\nকেউ কোন কতৃপক্ষের কাছ থেকে কোন তথ্য জানতে চাইলে তাকে দায়িত্বপ্রাপ্ত কর্মকর্তার কাছে লিখিতভাবে আবেদন করতে হবে। ই-মেইলের মাধ্যমেও এই আবেদন পাঠানো যাবে। আবেদন পত্রে আবেদনকারীর নাম ঠিকানা ইত্যাদি লিখতে হবে। তাছাড়া যে তথ্যের জন্য আবেদন করা হচ্ছে তার সঠিক বর্ণনা, কীভাবে আবেদনকারী সে তথ্য গ্রহণ করবে অর্থাৎ ফাইল দেখার মাধ্যমে, না কি ফাইলের অনুলিপি নিয়ে, বা অন্য কোন উপায়ে নেবে তা জানাতে হবে। আবেদন করার জন্য মুদ্রিত ফরমের কথা আইনের ধারা ৮(৩) এ বলা হয়েছে। তবে তাতে এ-ও বলা হয়েছে যে যতদিন মুদ্রিত ফরম পাওয়া না যায় ততদিন সাদা কাগজে বা ইমেইলে লিখেও আবেদন করা যাবে। তথ্য আইনে কোথাও পরিষ্কার করে বলা হয়নি যে কোন ব্যক্তিই শুধু তথ্যের জন্য আবেদন করতে পারবে, কোন প্রতিষ্ঠান বা সংস্থা বা গোষ্ঠী আবেদন করতে পারবে না। যেহেতু কোথাও না বলা হয়নি তাই ধরে নেয়া যেতে পারে যে অনেকে মিলে আবেদন করতে কোন অসুবিধে নেই। আইনের ধারা ৮ উপধারা ৫ “ব্যক্তি বা ব্যক্তি-শ্রেণী” কথার উল্লেখ এই ব্যাখ্যার সমর্থন করে বলে মনে হয়।\nতথ্য পাবার জন্য কোন মূল্য পরিশোধ করতে হবে কি? (অনুচ্ছেদ ১৮)\nতথ্য পাবার জন্যে আবেদনকারীকে যুক্তিসংগত মূল্য পরিশোধ করার কথা আইনের ধারা ৮(৪)(৫)(৬) এ বলা হয়েছে। তবে তা সরকার তথ্য কমিশনের সঙ্গে পরামর্শ করে নির্ধারণ করবে। যতদিন তা না করা হয় ততদিন পর্যন্ত এবং দরিদ্রজনেরা সবসময়ই বিনামূল্যে তথ্য পাবে। তবে ফটোকপি ইত্যাদি সব খরচ আবেদনকারীকেই বহন করতে হবে।\nদায়িত্বপ্রাপ্ত কর্মকর্তা কীভাবে তথ্য প্রদান করবেন? (অনুচ্ছেদ ১৯)\nআইনের ধারা ৯ এ বলা হয়েছে যে, তথ্যের জন্য কোন নাগরিকের কাছ থেকে অনুরোধ পাবার ২০ দিনের মধ্যে দায়িত্বপ্রাপ্ত কর্মকর্তাকে সে তথ্য বাধ্যতামূলকভাবে সরবরাহ করতে হবে। তবে যে তথ্য চাওয়া হয়েছে তা যদি অন্য কোন ইউনিট বা কতৃপক্ষের কাছ থেকে যোগাড় করতে হয় তাহলে এই সময় ৩০ দিন পর্যন্ত বেড়ে যাবে। আর যদি কোন কারণে দায়িত্বপ্রাপ্ত কর্মকর্তা অনুরোধকৃত তথ্য প্রদান করতে না পারে তাহলে তার কারণ উল্লেখ করে আবেদন পাবার ১০ দিনের মধ্যে তা অনুরোধকারীকে জানাতে হবে। অবশ্য আইনের ধারা ৯(৪) এ এও বলা হয়েছে যে যদি কোন তথ্য কোন ব্যক্তির জীবন-মৃত্যু, গ্রেপ্তার বা কারাগার থেকে মুক্তি সংক্রান্ত হয় তাহলে দায়িত্বপ্রাপ্ত কর্মকর্তাকে ২৪ ঘন্টার মধ্যে অন্ততঃ প্রাথমিক তথ্য সরবরাহ করতে হবে। তথ্য দেবার এই সময়সীমার মধ্যে যদি দায়িত্বপ্রাপ্ত কর্মকর্তা তথ্য সরবরাহ করতে ব্যর্থ হন তাহলে ধরে নেয়া হবে যে তিনি এই অনুরোধ প্রত্যাখ্যান করেছেন এবং এক্ষেত্রে তাঁর বিরুদ্ধে ব্যবস্থা নেবার বিধান করা হয়েছে। আগেই বলা হয়েছে যে, অনুরোধকৃত তথ্য প্রদানে যদি কতৃপক্ষের কোন ব্যয় হয় তাহলে সে ব্যয় অনুরোধকারীকে বহন করতে হবে এবং তার ন্যায্যমূল্য দায়িত্বপ্রাপ্ত কর্মকর্তা নির্ধারণ করবেন। বেশিরভাগ ক্ষেত্রেই তা প্রকৃত মূল্যে হবে অর্থাৎ ফটোকপি, প্রিন্ট আউট ইত্যাদিতে যে ব্যয় হয় শুধু সে ব্যয়ই অনুরোধকারীকে বহন করতে হবে। কোন ইন্দ্রিয় প্রতিবন্ধীর (যেমন, অন্ধ, বধির) ক্ষেত্রে দায়িত্বপ্রাপ্ত কর্মকর্তাকে সেই প্রতিবন্ধী ব্যক্তিকে তথ্য লাভ করতে যাবতীয় সহায়তা করতে আইনতঃ বাধ্য করা হয়েছে। অনুরোধকৃত তথ্য না পেলে কার কাছে আপিল করতে হবে? (অনুচ্ছেদ ২০)\nকোন ব্যক্তি তাঁর অনুরোধকৃত তথ্য নির্ধারিত সময়ের মধ্যে না পেলে অথবা দায়িত্বপ্রাপ্ত কর্মকর্তা আবেদন পাননি বা আবেদন হারিয়ে গেছে বলে জানালে বা তাঁর দেয়া সিদ্ধান্তে খুশি না হলে তিনি পরবর্তী ৩০ দিনের মধ্যে যে সংস্থার কতৃপক্ষের (ইউনিটের) কাছে তথ্য চাওয়া হয়েছে, আইনের ধারা ২৪ অনুযায়ী সেই সংস্থার বা ইউনিটের ঠিক ওপরের কার্যালয়ের কাছে আপিল করতে পারবেন। এই আপিলে মূল আবেদন পত্রের কপি ও তার সঙ্গে কোন সংযুক্তি থাকলে তা জুড়ে দিতে হবে। আইনের ধারা ২(ক) তে “আপিলের কতৃপক্ষের” সংজ্ঞা দেয়া হয়েছে। এই আপিল পাবার ১৫ দিনের মধ্যে আপিল কতৃপক্ষ সংশ্লিষ্ট দায়িত্বপ্রাপ্ত কর্মকর্তাকে প্রয়োজন মত ব্যবস্থা নেবার নির্দেশ দেবেন অথবা আপিল আবেদনটি অগ্রহণযোগ্য বিবেচিত হলে তা খারিজ করে দিতে পারবেন। তথ্য কমিশনের দায়িত্ব ও ক্ষমতা কী? (অনুচ্ছেদ ২১)\nতথ্য আইন ঠিকমত প্রয়োগ হচ্ছে কি না তা তদারকির জন্যে এবং আইন অমান্য হলে তার প্রতিবিধানের জন্য একটি তথ্য কমিশনের ব্যবস্থাও আইনে আছে। আইনের ধারা ১১ এর ভিত্তিতে সরকার ইতিমধ্যে একটি তথ্য কমিশন স্থাপন করেছে। অন্যান্য কাজের মধ্যে কমিশন জনগণের কাছ থেকে এই আইন প্রয়োগ সংক্রান্ত ব্যপারে কোন অভিযোগ থাকলে তা গ্রহণ ক’রে সে ব্যাপারে অনুসন্ধান ও নিষ্পত্তির ব্যবস্থা করবে। যেমন, সময়মত দায়িত্বপ্রাপ্ত কর্মকর্তা নিয়োগ না করা, আবেদনপত্র গ্রহণ না করা, সময়মত জবাব বা তথ্য না দেয়া, অযৌক্তিক মূল্য দাবী করা, অসম্পূর্ণ, ভ্রান্ত বা বিভ্রান্তিকর তথ্য প্রদান করা ইত্যাদি। এরই মধ্যে সরকার একজন প্রধান তথ্য কমিশনার এবং ২ জন তথ্য কমিশনার নিয়োগ দিয়েছেন। তথ্য কমিশনের ক্ষমতা ও কার্যাবলীর বিবরণ আইনের ধারা ১৩ তে বিশদভাবে দেয়া হয়েছে।\nআপিলের রায় না পেলে বা তা সন্তোষজনক না হলে তথ্য কমিশনের ভূমিকা কী? (অনুচ্ছেদ ২২)\nকোন ব্যক্তি সময়মত ওপরে উল্লেখিত আপিলের কোন রায় না পেলে বা তার কাছে আপিলের রায় সন্তোষজনক মনে না হলে তিনি সরাসরি তথ্য কমিশনের কাছে অভিযোগ করতে পারবেন, যা আগেই বলা হয়েছে। সেক্ষেত্রে তাঁকে অভিযোগের সাথে সম্পৃক্ত সব কাগজপত্র অভিযোগপত্রের সঙ্গে জমা দিতে হবে। আর তা হাতে হাতে পৌঁছে দেয়া বা রেজিষ্ট্রি ডাকে পাঠানোই ভালো। আইনের ধারা ২৫ এ কী কী কারণে এই অভিযোগ করা যাবে তার উল্লেখ আছে। তথ্য কমিশন এই ধারার উপধারা ১১ এর ভিত্তিতে বিভিন্ন পদক্ষেপ নিতে পারে। এর মধ্যে অন্যতম হচ্ছে যে কমিশন অভিযোগ খারিজ করতে পারে কিংবা দায়িত্বপ্রাপ্ত কর্মকর্তাকে নতুনভাবে পদক্ষেপ নিতে বলতে পারে। এছাড়াও কমিশন যদি মনে করে যে দায়িত্বপ্রাপ্ত কর্মকর্তা এই আইন অমান্য করেছেন তাহলে তাঁকে জরিমানা করতে পারবে। আইনের ধারা ২৭ এ জরিমানা সংক্রান্ত বিধানের কথা বলা হয়েছে। এখানে বিশেষভাবে উল্লেখযোগ্য যে, কোন দায়িত্বপ্রাপ্ত কর্মকর্তা নির্ধারিত সময়ের মধ্যে তথ্য প্রদান বা এই বিষয়ে তার সিদ্ধান্ত জানাতে না পারলে কিংবা ভুল, অসম্পূর্ণ, বিভ্রান্তিকর বা বিকৃত তথ্য প্রদান করলে কিংবা তথ্য প্রদানে প্রতিবন্ধকতা সৃষ্টি করলে তাকে তথ্য দেবার জন্য নির্দিষ্ট দিনের পর থেকে প্রতিদিন ৫০ টাকা করে অনধিক ৫,০০০ টাকা পর্যন্ত জরিমানা তথ্য কমিশন আরোপ করতে পারবে। তথ্য কমিশনের রায়ের বিরুদ্ধে কোন আপিল করা যাবে কী? (অনুচ্ছেদ ২৩)\nআইনের ধারা ২৯ অনুযায়ী তথ্য কমিশনের রায়ের বিরুদ্ধে কেউ কোন আদালতে আপিল করতে পারবে না। এখানে উল্লেখ করা যেতে পারে যে তথ্য কমিশন একটি দেওয়ানী আদালতের মত ক্ষমতা প্রয়োগ করে কোন ব্যক্তিকে সমনজারী করে কমিশনের সামনে হাজির হবার জন্যে বাধ্য করে তথ্য-প্রমাণ, দলিলপত্র, সাক্ষ্য ইত্যাদি তলব করতে পারবে। অর্থাৎ তথ্য কমিশনকে একটি দেওয়ানী আদালতের ক্ষমতা দেয়া হয়েছে। তবে সংবিধানের ১০২ ধারা অনুযায়ী সংক্ষুব্ধ কোন ব্যক্তি উচ্চ আদালতে রিট আবেদন করতে পারবে। উপসংহার (অনুচ্ছেদ ২৪)\nঅন্যান্য দেশের তুলনায় আমাদের দেশের তথ্য অধিকার আইনে কিছু ঘাটতি আছে, তা অবশ্যই বলা যায়। যেমন, আদালতে যাবার সুযোগ, তৃতীয় পক্ষের সাথে জড়িত তথ্য প্রকাশের ব্যাপারে অস্পষ্টতা, রাষ্ট্রীয় নিরাপত্তা-বিষয়ক তথ্য সমূহের চিরস্থায়ীত্ব ইত্যাদি। তবে আইনে যেটুকু দেয়া হয়েছে তা-ই ভালোভাবে চালু হোক। পরে ঘাটতিগুলো পূরণ করার দিকে নজর দেয়া যাবে। আইনটি চালু করার ব্যাপারে দেশের সকল নাগরিকেরই যে দায়িত্ব আছে তা সকলকে ভালোভাবে বুঝতে হবে।\nকৃতজ্ঞতা: তথ্য অধিকার আইনের সহজপাঠ, রিসার্চ ইনিশিয়েটিভস্, বাংলাদেশ\nতথ্য অধিকার আইন ও বিধি পেতে চাইলে এখানে http://www.infocom.gov.bd/ ক্লিক করুন প্রথম পাতা


বিডি পলিটিকো - এসপি হারুনের ১৫৩২ কোটি টাকার বৈদেশিক মুদ্রা যুক্তরাষ্ট্রে আটক!\nPosted on October 4, 2018 by bdpolitico\tLeaveacomment\nগাজীপুরের সাবেক এসপি হারুন অর রশিদের স্ত্রীর ১৫৩২ কোটির টাকার সমপরিমান বৈদেশিক মুদ্রা আটকে দিয়েছে যুক্তরাষ্ট্রের গোয়েন্দা সংস্থা এফবিআই। এই বিপুল পরিমান অর্থ বাংলাদেশ থেকে পাচার করেছিলেন হারুন। যুক্তরাষ্ট্রের নিউইয়র্ক অঙ্গরাজ্যের নিউ হাইড পার্ক এলাকায় নগদ ৫ মিলিয়ন ডলারে একটি বাড়ি কিনতে গেলে অর্থের উৎস নিয়ে জটিলতা সৃষ্টি হয়। এরপর কেঁচো খুঁড়তে বেরিয়ে আসে সাপ নয় অজগর। একে একে ধরা পড়ে হারুনের স্ত্রী শারমিন সুলতানার ১৮০ মিলিয়ন ডলারের সম্পদের পাহাড়, যা পরে আটকে দেয় এফবিআই। এ নিয়ে তদন্ত চলছে। সম্প্রতি গোপন প্রতিবেদনে এবিষয়টি প্রধানমন্ত্রীর অফিসকে জানিয়েছে বাংলাদেশের গোয়েন্দা সংস্থা ডিজিএফআই। সম্প্রতি হারুনকে ঢাকা মেট্রপলিটন পুলিশে ফেরত আনা হয়েছে।\nউল্লেখ্য, ২০১১ সালে এই হারুন অর রশিদ ডিএমপিতে কর্মরত থাকাকালে বিএনপির চীফ হুইপ জয়নাল আবেদীন ফারুককে প্রকাশ্যে পিটিয়ে আহত করে আলোচনায় আসেন। এরপরে ২০১৪ সালে তিনি গাজিপুরের এসপি (যা পুলিশ বিভাগের সবচেয়ে লোভনীয় পদ) পদ হাসিল করেন। টানা চার বছর সে দায়িত্বে তার দুর্নীতির পরিমান ৪ হাজার কোটি টাকার মত হতে পারে জানিয়েছেন পুলিশ বিভাগে কর্মরত তার সহকর্মীরা। হারুনের টকো আটকে দেয়ার খবর পুলিশ বিভাগে চাউর! যে কোনো সময় দেশ ছাড়তে পারেন তিনি।


Orbittimes || আপনার টাকার চেয়ে ‘আজানের ধ্বনি’র জোর বেশি: মোদিকে মমতা\nদিল্লিতে উগ্র হিন্দুত্ববাদী বিজেপির ভরাডুবি প্রসঙ্গে পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছেন, বিজেপি গোটা সরকার নিয়ে, সব মেশিনারি নিয়ে, টাকার হোস পাইপ নিয়ে– এমনকি সব এজেন্সি নিয়েও দেখেছেন ভোকাট্টা হয়ে গেছে। একেবারে ভরাডুবি হয়েছে! নাই, একেবারে নাই। আপনাদের টাকার থেকে আমার ‘আজানের ধ্বনি’র জোর অনেক বড়। আপনাদের টাকার থেকে আমার মা-বোনদের জোর অনেক বড়। টাকা দিয়ে সব হয় না। এটা মাথায় রাখবেন। হিন্দু-মুসলমান-শিখ-ঈশায়ী সবাই ভাই ভাই এটিই আমাদের মন্ত্র।\nমঙ্গলবার (১১ ফেব্রুয়ারি) বাঁকুড়ায় দলীয় কর্মিসভায় বক্তব্য রাখার সময় তিনি এসব কথা বলেন।\nমুখ্যমন্ত্রী মমতা বন্দ্যোপাধ্যায় বলেন, বিজেপি ধীরে ধীরে জনবিচ্ছিন্ন একটি দলে পরিণত হয়ে যাচ্ছে। কোন রাজ্যে আর তারা ক্ষমতায় আছে? বড় রাজ্যগুলোর মধ্যে উত্তরপ্রদেশ ও কর্নাটক ছাড়া সব জায়গায় ভরাডুবি। আর বাংলা শেষ কলসটাও ডুবিয়ে দেবে আগামী ২০২১ সালের বিধানসভা নির্বাচনে।\nদলীয় নেতাকর্মীদের উদ্যেশ্যে মমতা বলেন, সবাই আমরা একই পরিবারের নাগরিক। আমরা সবাই এ দেশের সন্তান– এটি মাথায় রাখতে হবে। আজকে আমরা খুব খুশি। মাত্র আট মাসের মধ্যে মহারাষ্ট্রে নির্বাচন হয়েছে– বিজেপি হেরেছে। ঝাড়খণ্ডে নির্বাচন হয়েছে– হেরেছে। দিল্লিতে নির্বাচন হয়েছে– হেরেছে। যত জায়গায় নির্বাচন হয়েছে– সব জায়গায় ধপাস ধুম!


কানীয ফাতেমা ডেইলি-বাংলাদেশ ডটকম\nপ্রকাশিত: ১৮:৫৫ ২০ সেপ্টেম্বর ২০২০ আপডেট: ২০:৩৯ ২০ সেপ্টেম্বর ২০২০\nনারী-পুরুষ উভয়ের জন্য কালো কলপ ব্যবহার করা নিষেধ। যারা কালো কলপ ব্যবহার করবে তারা জান্নাতের সুগন্ধিও পাবে না। কালো কলপ ব্যতীত যেকোনো রং ব্যবহার করা যাবে। (মুসলিম হা/৫৪০২; মিশকাত হা/৪৪২৪, ৪৪২৫)\nখোলাফায়ে রাশেদিনের যুগে বনু আসাদ গোত্রের উম্মু ইয়াকূব নাম্নী এক নারী শুনতে পেলেন, আবদুল্লাহ ইবনে মাসউদ (রা.) যারা সৌন্দর্যের উদ্দেশ্যে ভ্রূ উপড়ে ফেলে, দাঁত সরু করে আল্লাহর সৃষ্টি বদলে দেয় তাদের প্রতি অভিসম্পাত বর্ষণ করেছেন।\nএই বক্তব্য শুনে উম্মু ইয়াকূব সোজা ইবনে মাসউদের বাড়িতে চলে আসেন। এসে জিজ্ঞেস করেন, এ কেমন কথা? ইবনে মাউদ বললেন, ‘কেন আমি তাদেরকে অভিশাপ দেব না, যাদেরকে স্বয়ং আল্লাহর রাসূল (সা.) অভিশাপ দিয়েছেন এবং কোরআনে নিন্দা করা হয়েছে’?\nনারী বললেন, আল্লাহর কসম! আমি পূর্ণ কোরআন পাঠ করেছি, কিন্তু এ কথা কোথাও পাইনি। তিনি বললেন, ‘আল্লাহর কসম! তুমি যদি তা পড়তে, তবে অবশ্যই পেতে যে, ‘রাসূল তোমাদেরকে যা দেন তা গ্রহণ কর, আর যা থেকে নিষেধ করেন তা থেকে বিরত থাক’ (হাশর ৫৯/৭)। (২৬)\nআরো পড়ুন >>> নিষিদ্ধ সাজসজ্জা (পর্ব-১)\n৮. পরচুলা লাগানো: বিয়ে উপলক্ষে বা অন্যান্য অনুষ্ঠানে চুলের গোছা ভারী বা দীর্ঘ দেখানোর জন্য অথবা টাক ঢেকে রাখার জন্য নকল চুল লাগানো হয়। নারী-পুরুষ উভয়ের জন্য পরচুলা লাগানো হারাম। কেননা তা প্রতারণার শামিল। শরীয়াতের একটি অন্যতম মূলনীতি হলো, যে ব্যক্তি পাপকাজে সহয়তা করবে সে পাপে লিপ্ত ব্যক্তির ন্যায় সমান পাপী হবে।\nরাসূলুল্লাহর (সা.) বলেছেন, لَعَنَ اللهُ الْوَاصِلَةَ وَالْمُسْتَوْصِلَةَ ‘আল্লাহ তায়ালা লানত করেন সেসব নারীদেরকে যারা নিজে পরচুলা লাগায় এবং যারা অন্যদের লাগিয়ে দেয়’। (২৭)\nজনৈক নারী রাসূলুল্লাহ (সা.) এর নিকট এসে জিজ্ঞেস করল, ‘হে আল্লাহর রাসূল (সা.)! আমার এক মেয়ের বসন্ত রোগ হয়ে মাথার চুল পড়ে গেছে। আমি তাকে বিয়ে দিয়েছি। তার মাথায় কি পরচুলা লাগাব? রাসূলুল্লাহ (সা) বললেন, ‘যে নিজে পরচুলা লাগায় এবং যে তা লাগিয়ে দেয় তাদের উভয়ের প্রতি আল্লাহর অভিসম্পাত’। (২৮)\nআয়েশা (রা.) বলেন, কোনো এক আনসার নারী তার মেয়েকে বিয়ে দিলেন। কিন্তু তার মাথার চুলগুলো উঠে যেতে লাগালো। এরপর সে রাসূলুল্লাহ (সা.) এর নিকট এসে এ ঘটনা বর্ণনা করে বলল, তার স্বামী আমাকে বলেছে যে, আমি যেন আমার মেয়ের মাথায় কৃত্রিম চুল লাগিয়ে দেই। তখন রাসূলুল্লাহ (সা.) বললেন, ‘না, তা কর না। কারণ আল্লাহ তায়ালা এ ধরনের নারীদের ওপর লানত বর্ষণ করেন, যারা মাথায় কৃত্রিম চুল লাগায়’। (২৯)\nহুমাইদ ইবনে আব্দুর রহমান ইবনে আউফ (রা.) বলেন, আমি যে বছর হজ করেছি, সে বছরই মুআবিয়া (রা.)-কে মিম্বরে ভাষণ দিতে দেখেছি। তিনি তার একজন রক্ষীর হাত থেকে এক গোছা পরচুলা হাতে নিয়ে বললেন, ‘হে মদিনাবাসী! তোমাদের আলেমরা কোথায়? আমি রাসূলুল্লাহ (সা.)-কে এসব জিনিস ব্যবহার করতে নিষেধ করতে শুনেছি। তিনি বলেছেন, বনী ইসরাঈল তখনই ধ্বংস হয়েছে, যখন তাদের নারীরা এ ধরনের জিনিস ব্যবহার করা শুরু করেছে’। (৩০)\nকৃত্রিম চুল বা পরচুলা (টেসেল) নিজের চুল বেশি দেখানোর উদ্দেশ্যে ব্যবহার করা হারাম, স্বামী চাইলেও তা লাগানো যাবে না। রাসূল (সা.) বলেন, أَيُّمَا امْرَأَةٍ زَادَتْ فِيْ رَأْسِهَا شَعْرًا لَيْسَ مِنْهُ، فَإِنَّهُ زُوْرٌ ‘যে নারী তার মাথায় এমন চুল বাড়তি লাগায় যা তার মাথার নয়, সে তার মাথায় জালিয়াতি সংযোগ করে। (৩১)\nযে মেয়েরা মাথায় পরচুলা লাগিয়ে বড় খোঁপা প্রদর্শন করে আল্লাহর রাসূল (সা.) তাদের ওপর অভিসম্পাত করেছেন। \nঅবশ্য কোনো নারীর মাথায় যদি আদৌ চুল না থাকে, তবে ওই ত্রুটি ঢাকার জন্য তার পক্ষে পরচুলা ব্যবহার বৈধ। (৩৩)\nসৌন্দর্যের জন্য সামনের কিছু চুল ছাঁটা অবৈধ নয়। তবে কোনো অভিনেত্রী বা কাফের নারীদের অনুকরণে তাদের মতো অথবা পুরুষদের মতো করে চুল ছাঁটা হারাম। (৩৪)\n৯. বিভিন্ন প্রসাধনী, অঙ্গরাগ ও অলঙ্কার: চোখের পাতায় অতিরিক্ত ল্যাশ বা লোম লাগানো বৈধ নয়। কারণ তা পরচুলার সাদৃশ্য বহন করে। রাসূলুল্লাহ (সা.) এর বাণী অনুযায়ী এধরনের প্রসাধনী ব্যবহারকারিণী রমণী অভিশপ্ত। (৩৫)\nস্বামীর দৃষ্টি ও মন আকর্ষণের জন্য ঠোট-পালিশ, গাল-পালিশ প্রভৃতি অঙ্গরাগ ব্যবহার বৈধ যদি তাতে কোন প্রকার হারাম বা ক্ষতিকর পদার্থ মিশ্রিত না থাকে। (৩৬)\nনখ কেটে ফেলা মানুষের এক প্রকৃতিগত রীতি। প্রতি সপ্তাহে একবার না পারলেও ৪০ দিনের ভেতর কেটে ফেলতে হয়। (৩৭)\nকিন্তু এই প্রকৃতির বিরোধিতা করে কতক নারী নখ লম্বা করে, যাতে সৌন্দর্য আছে বলে তারা মনে করে। নিছক পাশ্চাত্যের নারীদের অনুকরণে লম্বা নখে নেইল পালিশ লাগিয়ে বন্য সুন্দরী সাজে। রাসূল (সা.) বলেন, ‘যে ব্যক্তি যে জাতির অনুকরণ করে, সে সেই জাতির অন্তর্ভুক্ত’। ৩৮)\nনেইল পালিশ ব্যবহার বৈধ নয়, কারণ এতে ওজুর অঙ্গে পানি প্রবেশ করে না। এরপরও যদি ব্যবহার করে তবে ওজুর পূর্বে তা তুলে ফেলতে হবে। নচেৎ ওজু হবে না। (৩৯)।\nএজন্য উত্তম সময় হলো মাসিকের কয়েক দিন। তবে মাসিক থেকে পবিত্র হওয়ার জন্য ফরজ গোসলের পূর্বে অবশ্যই তা তুলে ফেলতে হবে।\nনারীদের চুলে, হাতে ও পায়ে মেহেদি ব্যবহার করা বৈধ। বরং নারীদের নখ সর্বদা মেহেদি দ্বারা রাঙ্গিয়ে রাখাই উত্তম। (৪০)\nমেহেদীতে পানি আটকায় না। সুতরাং তা না তুলে ওজু-গোসল হয়ে যাবে। (৪১)\nপায়ে বাজনা বিহীন নুপুর পরা বৈধ। বাজনা থাকলে বাইরে যাওয়া বা বেগানার সামনে শব্দ করে চলা হারাম। শুধু স্বামী বা এগানার সামনে বাজনা ওয়ালা নুপুর ব্যবহার করা যায়। (৪২)\nঅতিরিক্ত উঁচু সরু হিল জুতা পরা বৈধ নয়। কারণ এতে নারীর চলনে দৃষ্টি আকর্ষক ভঙ্গিমা সৃষ্টি হয়, যাতে পুরুষ প্রলুব্ধ হয়। (৪৩)\n১০. উল্কি বা ট্যাটু আঁকা: চামড়ায় ধারালো সরু কাঠি, হাড় বা সূচ ফুটিয়ে দিয়ে তাতে রং ঢেলে স্থায়ীভাবে নক্সা আঁকাকে উল্কি উৎকীর্ণ বলে।\nজাহেলী যুগে লোকজন এই পদ্ধতিতেই দেহে উল্কি উৎকীর্ণ করত। কালের পরিক্রমায় এখন ইলেক্ট্রিক মেশিনের সাহায্যে ট্যাটু আঁকা হয়। উঠতি বয়সের তরুণ-তরুণীরা পাশ্চাত্য সংস্কৃতির অনুকরণে নিছক শখের বশে তাদের হাতে, কাঁধে ও শরীরের বিভিন্ন অঙ্গ-প্রত্যঙ্গে ট্যাটু অংকন করে।\nঅনেক যুবক-যুবতীর নিকট উল্কি হলো একটি শিল্পকলা। কেউ কেউ অভিজ্ঞ শিল্পীর সুনিপুণ হাতের ছোঁয়ায় শরীরকে সৌন্দর্যের ক্যানভাসে রূপ দিতে চায়। তাদের জন্যই রয়েছে একটি সতর্কবার্তা। রাসূলুল্লাহ (সা.) বলেছেন, (সুন্দরতর বস্ত্ততে) বদনজর লাগা একটি ধ্রুব সত্য বিষয়। তাই তিনি উল্কি অঙ্কণ করতে নিষেধ করেছেন। (৪৪)\nতিনি নিষেধ করেছেন রক্ত ও কুকুরের মূল্য নিতে এবং লানত করেছেন সূদ গ্রহীতা, সূদ দাতা, উল্কি অঙ্কনকারী, উল্কি গ্রহণকারী নারীদের প্রতি। (৪৫)\nধর্মীয় দৃষ্টিকোণ থেকে ট্যাটু আঁকা যেমন নিষিদ্ধ, চিকিৎসা বিজ্ঞানেও এটি স্বাস্থ্যঝুঁকির কারণ। চর্মবিজ্ঞানের একজন সহযোগী অধ্যাপক ডাঃ রবার্ট ট্যামাসিক মন্তব্য করেন, ‘আসলে তুমি উল্কি করে চামড়াকে দু’ভাগ করছ এবং সেই জায়গাগুলোতে রঞ্জক পদার্থ প্রবেশ করাচ্ছ। এমনকি যদিও সূচটি চামড়াকে একটুই চিরছে কিন্তু যখনই তুমি চামড়ায় ফুটো করছ, তখনই তোমার ব্যাকটেরিয়া বা ভাইরাসজনিত ইনফেকশন হওয়ার ঝুঁকি থাকে’।\nসূচের বারংবার ব্যবহারে খুব সহজেই হেপাটাইটিস-বি, সি ও এইডসের ভাইরাস একজন থেকে অন্যজনের দেহে ছড়াতে পারে। ইউরোপিয়ান কেমিক্যাল এজেন্সী সম্প্রতি একটি গবেষণা চালিয়েছে। গবেষকগণ জানিয়েছেন, ‘ট্যাটু করানোর কালিতে এক ধরনের ক্ষতিকর ক্ষুদ্র কণা থাকে যা খালি চোখে দেখা যায় না। ত্বকে সূচ ফোঁটালে খুব সহজেই এই ক্ষুদ্র কণা প্রথমে রক্তনালীতে এবং পরে সারাদেহে ছড়িয়ে পড়ে যা মস্তিষ্ক ও স্নায়ুতে ক্ষতি করে। ফলে ত্বকে ঘা, চুলকানি থেকে ক্যান্সার পর্যন্ত হ’তে পারে’। (৪৬)\nএখানেই ইসলামের বিশেষত্ব ফুঁটে উঠেছে। আজকের চিকিৎসা বিজ্ঞান আমাদের যে বিষয়ে সতর্কবার্তা দিচ্ছে, সে ব্যাপারে মহান আল্লাহ বহু আগেই কোরআনে সতর্ক করেছেন। আফসোস এই যে, আধুনিকতার দাবীদার এসব প্রবৃত্তি পূজারীরা যদি ডাক্তারের সতর্কবার্তার চেয়ে আমাদের স্রষ্টা আল্লাহর নিষেধাজ্ঞাকে প্রাধান্য দিত, তাহলে ইহকালে মরণব্যাধী ক্যান্সার ও পরকালে মর্মন্তুদ শাস্তি হতে মুক্তি পেত। উল্লেখ্য যে, নাক-কান ফুড়িয়ে অলঙ্কার ব্যবহার করা বৈধ। (৪৭)\n১১. ত্বক ফর্সাকরণ: আজকাল ত্বক ফর্সাকারী ক্রিমে বাজার সয়লাব হয়ে গেছে। বিক্রেতাদের চটকদার কথার ফুলঝুরিতে সরলমতি ভোক্তারা মাসের পর মাস পকেটের টাকা খরচ করছেন, বিনিময়ে ত্বকের ক্ষতি ব্যতীত সত্যিকারার্থে কোনো উপকার পাচ্ছেন না।\nত্বকের রঙ কালো বা ফর্সা হওয়া মেলালিনের ওপর নির্ভর করে, যা মহান আল্লাহর সৃষ্টি। যিনি আমাদের রিজিক দিচ্ছেন, লালন-পালন করছেন, বেঁচে থাকার জন্য প্রতিমুহূর্তে অক্সিজেন দিচ্ছেন, যিনি আমাদের প্রতিমুহূর্তে অগণিত নে‘মতে ডুবিয়ে রেখেছেন, সে রব প্রদত্ত রং ও আকৃতিতে বান্দা নাখোশ হয় কি করে? আল্লাহর সৃষ্টিতে সন্তুষ্ট থাকাই কৃতজ্ঞ বান্দার পরিচয়।\nএক্ষণে স্বীয় রবের সৃষ্টিতে অসন্তুষ্ট হয়ে লেজার ট্রিটমেন্ট বা স্কীন ট্রান্সফরমেশনের মাধ্যমে স্থায়ীভাবে ত্বকের রং পরিবর্তন করা অর্থাৎ কালো ত্বককে ফর্সা করা বৈধ নয়। কারণ তা আল্লাহর সৃষ্টিকে পরিবর্তন করে, যেভাবে উল্কি অংকন ও দাঁতের মাঝে ফাঁক সৃষ্টি করার মাধ্যমে আল্লাহর সৃষ্টিকে পরিবর্তন করা হয়। ৪৮)\nকিন্তু যদি ত্বক মূলত শুভ্র ছিল, পরে অসুস্থতা বা অন্য কোনো কারণে নিষ্প্রভ হয়ে যায় সেক্ষেত্রে মেডিসিনের মাধ্যমে প্রকৃত রং ফিরে পাওয়া দোষণীয় নয়। (৪৯)\n১২. কাফিরদের অনুকরণে চুল কাঁটা: দীঘল চুলেই নারীদের প্রকৃত সৌন্দর্য ফুঁটে উঠে। নারীদের জন্য চুল কামানো বা ন্যাড়া করা নিষিদ্ধ। নারীরা চুল কাটতে পারবে কি-না এ প্রশ্নের উত্তরে শাইখ বিন বায (রহ.) বলেন, ‘স্বামীর পছন্দও রুচিসম্মত হলে চুলের দৈর্ঘ্য কমানো দোষণীয় নয়’। (৫০)\nতবে এক্ষেত্রে শর্ত হলো (১) পুরুষদের সঙ্গে সাদৃশ্যপূর্ণ হওয়া যাবে না। ইবনু আববাস (রা.) বলেন, রাসূলুল্লাহ (সা) বলেছেন, ‘আল্লাহ তায়ালা পুরুষের সঙ্গে নারীর এবং নারীর সঙ্গে পুরুষের সাদৃশ্য পোষণকারীকে অভিসম্পাত করেছেন’। (৫১)\n(২) অমুসলিমদের সঙ্গে সাদৃশ্যপূর্ণ হওয়া যাবে না। ইবনু ওমর (রা.) বলেন, রাসূলুল্লাহ (সা.) বলেছেন, ‘যে ব্যক্তি যে জাতির সাদৃশ্য অবলম্বন করবে সে তাদের অন্তর্ভুক্ত’। (৫২) যেমন- ‘ডায়েনা’ স্টাইলে চুল কাঁটা, খৃষ্টানদের মতো ববকাট চুল রাখা ইত্যাদি। আর পশুর আকৃতিতে চুল কর্তন করা নিষিদ্ধ। (৫৩)\nএছাড়া চুলের কিছু অংশ কেঁটে ফেলতে এবং কিছু অংশ রেখে দিতে রাসূলুল্লাহ (সা.) নিষেধ করেছেন। (৫৪)\n১৩. কালো কলপ ব্যবহার করা: নারী-পুরুষ উভয়ের জন্য কালো কলপ ব্যবহার করা নিষেধ। যারা কালো কলপ ব্যবহার করবে তারা জান্নাতের সুগন্ধিও পাবে না। কালো কলপ ব্যতীত যেকোনো রং ব্যবহার করা যাবে। (৫৫)\nপরিশেষে বলব, একজন নারী খুব সহজেই তার চিন্তা, অভিরুচি, মননশীলতা, রুচিশীলতা ও নান্দনিকতা তার পরিবার থেকে ধীরে ধীরে জাতীয় জীবনে ছড়িয়ে দিতে পারে। আজকের নারীসমাজ যদি স্বর্ণযুগের মুসলিম নারীদের দিকে দৃষ্টিপাত করে, তবে দেখতে পাবে তারা সৌন্দর্যের প্রতিযোগিতায় নয় বরং তাক্বওয়ার প্রতিযোগিতায় লিপ্ত ছিলেন।\n‘কে কার চেয়ে বেশি সুন্দরী’ এসব ঠুনকো বিষয়ে মাথা না খাটিয়ে, ইসলামের পথে কিভাবে আত্মনিয়োগ করা যায় তারা সেকথা ভাবতেন। আমরা কি পারি না হকের পথে চলতে? আল্লাহর নিকট রং, রূপ, আকৃতি, অর্থ-বিত্ত, বৈভব এসব কোন কিছুই প্রণিধানযোগ্য নয়। তাঁর নিকট ওই ব্যক্তিই সম্মানিত, যিনি তাক্বওয়ায় সবার চেয়ে অগ্রগামী (সূরা: হুজুরাত ৪৯/১৩)।\nআল্লাহ আমাদেরকে তাঁর নির্দেশিত পথে চলার তাওফিক দিন। আমিন!\n(২৬) বুখারী হা/৫৯৩৯, মুসলিম হা/৫৪৬৬, ইবনু মাজাহ হা/১৯৮৯, আবু দাউদ হা/৪১৬৯।\n(২৭) বুখারী হা/৫৯৩৩; মুসলিম হা/২১২২; ইবনু মাজাহ হা/১৯৮৭।\n(২৮) বুখারী হা/৫৯৪১; মুসলিম হা/৫৪৫৮।\n(২৯) বুখারী হা/৫৯৩৪; মুসলিম হা/৫৪৬২।\n(৩০) বুখারী হা/৫৯৩২, ৫৯৩৮; মুসলিম হা/৫৪৭১, ৫৪৭৩।\n(৩১) ছহীহুল জামে‘ হা/২৭০৫।\n(৩২) ছহীহুল জামে‘ হা/৫১০৪; উছায়মীন, মাজমূ‘ ফাতাওয়া ২/৮২৯।\n(৩৩) উছায়মীন, মাজমূ‘ ফাতাওয়া ২/৮৩৬; ফাতাওয়াল মারআহ, পৃঃ ৮৩।\n(৩৪) উছায়মীন, মাজমূ‘ ফাতাওয়া ২/৮২৬-৮৩১; ফাতাওয়াল মারআহ, পৃঃ ১০৭-১১১।\n(৩৫) মুহাম্মাদ ছালেহ আল-মুনাজ্জিদ, ইসলাম কিউ এ, ফৎওয়া নং ৩৯৩০১।\n(৩৬) উছায়মীন, মাজমূ‘ ফাতাওয়া ২/৮২৯।\n(৩৭) মুসলিম, আবু দাঊদ, নাসাঈ, তিরমিযী, আদাবুয যিফাফ, পৃঃ ২০৬।\n(৩৮) আবূ দাউদ হা/৪০৩১, আদাবুয যিফাফ, পৃঃ ২০৫।\n(৩৯) ইলা রাববাতিল খুদূর, পৃঃ ১০১।\n(৪০) আবু দাঊদ, মিশকাত হা/৪৪৬৭।\n(৪১) ফাতাওয়াল মারআহ, পৃঃ ২৬।\n(৪২) ফাতাওয়াল মারআহ, পৃঃ ৮০।\n(৪৩) ইলা রাববাতিল খুদূর, পৃঃ ৮৬।\n(৪৪) বুখারী হা/৫৯৪৪।\n(৪৫) বুখারী হা/৫৯৪৫।\n(৪৬) দৈনিক কালের কণ্ঠ, ২৮শে আগষ্ট, ২০১৬।\n(৪৭) ফাতাওয়াল মারআহ, পৃঃ ৮২।\n(৪৮) উছায়মীন, ফাতওয়া নূরুন আলাদ দারব।\n(৪৯) ছালেহ আল-মুনাজ্জিদ, ইসলাম কিউএ, ফৎওয়া নং ১৭৪৩৭১।\n(৫০) আব্দুল্লাহ বিন বায, ফাতাওয়া আল-মার’আতিল মুসলিমা ২/৫১৫।\n(৫১) বুখারী, মিশকাত হা/৪৪২৯।\n(৫২) আহমাদ, আবুদাঊদ, হা/৪৩৪৭।\n(৫৩) ছালেহ আল-ফাওযান, ফাতাওয়া আল-মার’আতিল মুসলিমা ২/৫১৬, ৫১৭।\n(৫৪) বুখারী হা/৫৯২০, ৫৯২১; মুসলিম হা/৫৪৫২।\n(৫৫) মুসলিম হা/৫৪০২; মিশকাত হা/৪৪২৪, ৪৪২৫।


নিজেকে সুন্দর ভাবতে পছন্দ করে না কে? রুপকথার গল্পে তুষারকন্যা বা স্নো-হোয়াইটের সৎমা যেমন জাদুর আয়নায় তাকিয়ে জিজ্ঞেস করেন- “বলো তো আয়না, কে বেশি সুন্দর?”, তখনই আসলে বুঝা যায় নিজের সৌন্দর্য্যের স্বীকৃতি পেতে মানুষ কতটা উদগ্রীব থাকে। আর রুপকথার গল্পে যখন জাদুর আয়না উত্তর দেয় “তোমার চেয়ে তুষারকন্যা সুন্দর”- তখনই তুষারকন্যাকে খুন করার সিদ্ধান্ত নেয় তার সৎমা। এটা কল্পকাহিনী হলেও সত্যিকার পৃথিবীতেও কিন্তু মানুষ কম মরিয়া না নিজের সৌন্দর্য্যের শ্রেষ্ঠত্ব প্রতিষ্ঠা করতে! আর সে সাথে যদি যুক্ত হয় বিশ্বব্যাপী খ্যাতি, কাঁড়ি-কাঁড়ি অর্থ আর অজস্র সুযোগ-সুবিধার হাতছানি- তাহলে মানুষের পাগলামী কেন সীমা ছাড়াবে না?\nমিস ওয়ার্ল্ড প্রতিযোগিতা নিয়ে গত সপ্তাহ পুরো বাংলাদেশে তুমুল আলোচনা। শুধু এ বছরই না, গত বছরও এই প্রতিযোগিতা নিয়ে হয়ে গেল পুরষ্কার হাতবদলের নানা কেচ্ছাকাহিনী। প্যাঁচাতে প্যাঁচাতে ত্যানা বানিয়ে ফেলা এই বিষয় নিয়ে কথা বলে আবার বিরক্ত হতে চাইনা আমরা কেউ। তবে শুধু আমাদের দেশেই না, বিদেশেও এইসব প্রতিযোগিতা এবং প্রতিযোগীদের বিতর্কিত ঘটনার জন্ম দেওয়া প্রায় নিয়মিত বিষয়! আন্তর্জাতিক সুন্দরী প্রতিযোগিতায় বিজয়ী এবং অংশগ্রহণকারীদের অদ্ভুত কিছু ঘটনা নিয়েই তাই এই আয়োজন।\n২০১৬ সালের মিস টিন আমেরিকা পুরস্কার পান টেক্সাসের এই সুন্দরী। কয়েকমাস পরে তিনি টুইটারে বর্ণবাদী মন্তব্য করায় প্রচন্ড সমালোচনার মুখোমুখি হন।পরে আয়োজক মিস ইউনিভার্স কর্তৃপক্ষ টুইটের বিষয়ে জবাবদিহি করলেও তার মুকুট কেড়ে নেয়নি, এবং বিষয়টাকে অল্প বয়সের অবিবেচনার হয়েছে বলে জানায়। চাপে পড়ে কারলি হে ক্ষমা চেয়ে নিজের সামাজিক যোগাযোগের একাউন্টে যে পোস্ট দেন তাতেও আয়োজকদের কথার প্রতিধ্বনিই পাওয়া যায়।\nব্র্যান্ডি ঊয়েভার গেটিস\nপেনসিলভানিয়ার সুন্দরী প্রতিযোগিতার বিজয়ী গেটিসের কান্ড-কারখানা শুধু অন্যায় না, বরং মানুষের সাথে প্রতারণামূলকও ছিল। তিনি প্রথমে নিজের মাথা ন্যাড়া করে ফেলেন এবং নিজেকে লিউকোমিয়ার রোগী বলে পরিচয় দেন। পরবর্তীতে মানুষের কাছ থেকে নিজের চিকিৎসার নাম করে হাজার-হাজার ডলার হাতিয়ে নেন। তার বিচার চলাকালে ডিস্ট্রিক্ট এটর্নি ব্র্যান্ডির প্রতারণার জন্য সত্যিকারের অসুস্থদের অর্থ সাহায্য যেন বন্ধ না হয় সেই বিষয়ে নিজের আশাবাদ ব্যাক্ত করেন।\nপ্রাক্তন মিস নেভাদা ক্যাথেরিন রিস ২০০৭ সালে অশ্লীল ছবির ফটোশুট করার দায়ে খেতাবচ্যুত হন। এরপর ২০০৯ সালে তিনি কোকেইন আসক্তির জন্য অফিসিয়াল সন্দেহের তালিকায় যুক্ত হন। সর্বশেষ ২০১৫ সালে উত্তেজক ড্রাগ ‘মেথ’ রাখার দায়ে তাকে অভিযুক্ত করা হয়। তবে উনি অম্লানবদনে সব অভিযোগ মিথ্যা বলে সাক্ষ্য দেন।\nমিস জিম্বাবুয়ে আয়োজকদের শর্ত মতে কোনো প্রতিযোগীই প্রতিযোগিতায় অংশগ্রহণের পরে বাকি জীবনে কখনো কোথাও নগ্ন ফটোশুট করতে পারবেন না। এমনকি মিস জিম্বাবুয়ে যারা হতে পারবেন না, তাদেরও এই নিয়ম মানতে হবে। যারা মিস জিম্বাবুয়ে হতে পারেননি তাদের কথা জানিনা, কিন্তু ২০১৪ সালের মিস জিম্বাবুয়ে থাবিসি পিরি এবং ২০১৫ সালের এমিলি কাছোটে নগ্ন ফটোশুটের জন্য নিজের খেতাব হারিয়েছেন।\nস্যালি গ্রেইজ এবং ডোরেন মাতালন\nদুজনেই নিজ নিজ দেশের প্রতিনিধি হয়েছিলেন মিস ইউনিভার্স ২০১৫ প্রতিযোগিতায়, স্যালি লেবাননের হয়ে এবং ডোরেন ইসরায়েলের হন।\nসেখানে মিস জাপান এবং মিস স্লোভেনিয়ার সাথে এই দুইজনও একত্রে ছবি তুলেন এবং তা সামাজিক যোগাযোগ মাধ্যমে এসে যায়।\nকিন্তু এতেই বাধে বিপত্তি। কারণ ২০০৬ সালে সংঘটিত হওয়া ইসরাইল-লেবানন যুদ্ধ। এই যুদ্ধের পরে লেবানন সরকার ঘোষণা করে যে ইসরাইলীদের সাথে যদি কোনো লেবাননের নাগরিক ছবি তুলে, তবে তাকে জেলে পাঠানো হবে। স্যালির এই ছবি তোলার ইস্যু নিয়ে তখন আন্তর্জাতিক মিডিয়া অনেকদিন সরগরম ছিল।\nপরে আত্মপক্ষ সমর্থন করে স্যালি বলেন যে তিনি অনেক সচেতন ছিলেন মিস ইসরাইলের সাথে যেন ছবি না আসে। কিন্তু এই ছবিটা তোলার সময় হঠাৎ করেই ডোরিন এসে পড়ে ফ্রেমের মধ্যে।\nমিস টিন ওরিগন ২০০৯ বিজেতা জেমি ফ্রান্স খেতাব জয়ের পরে লো-প্রোফাইল চলাফেরা করলেও ২০১৪ সালে মাদক গ্রহণের দায়ে তার নাম খুব আলোচনায় আসে। হোটেলের একটা রুমে কোকেন-মেটামরফিন-মেথ সহ জেমি এবং আরো দুইজনকে আটক করা হয়।\nঅনেকেই বলে থাকেন যে বয়স কোনো বিষয় নয়, কিন্তু এসব প্রতিযোগিতায় বয়স অবশ্যই গুরুত্বপূর্ণ বিষয়। মিস ডেলাওয়ার ২০১৪ বিজয়ী হয়েও আমান্ডাকে তার খেতাব ফেরত দিতে হয়েছিল। কারণ ডেলওয়ারের হয়ে মিস আমেরিকা প্রতিযোগিতায় অংশগ্রহণের বয়সসীমা ২৪ বছর হলেও প্রতিযোগিতার সময় আমান্ডার বয়স ছিল ২৫ বছর একমাস।\nনিয়া সানচেজ নেভাদার প্রতিনিধি হিসেবে মিস আমেরিকা প্রতিযোগিতায় অংশ নিতে যান। কিন্তু পরবর্তীতে জানা যায় যে, নিয়া নেভাদার অধিবাসী নন। মিস ক্যালিফোর্নিয়া প্রতিযোগিতায় তিন বার অংশগ্রহণ করে ব্যর্থ হয়ে মিস নেভাদা প্রতিযোগিতায় ঠিকানা জালিয়াতি করে ঢুকে যান এবং বিজয়ী হয়ে মিস আমেরিকা প্রতিযোগিতায় আসেন। তবে এই প্রতিযোগিতায় তিনি ঠিকই মিস ক্যালিফোর্নিয়াকে হারিয়ে দেন।\nমিস ফ্লোরিডা হিসেবে ২০১৪ সালের মিস আমেরিকা প্রতিযোগিতায় অংশ নেওয়ার কথা ছিল তার। কিন্তু মিস ফ্লোরিডা খেতাব পাওয়ার ৫ দিনের মধ্যেই প্রতিযোগিতায় নাম্বারিং-এ ভুল হয়েছে বলে জানায় আয়োজকরা। পরে খেতাব হারিয়ে ফার্স্ট রানার আপ হয়েও অবশ্য ফেচেল নিজের পজিটিভ মানসিকতাকে ধরে রেখেছেন।\n২০১৬ সালের আমেরিকান প্রেসিডেন্ট নির্বাচনে আলিসিয়া মাচাডো ছিলেন হট টপিক। ১৯৯৬ সালে মিস ইউনিভার্স খেতাব জেতার পরে এই প্রতিযোগী তার অতিরিক্ত ওজনের জন্য নানা সমালোচনার সম্মুখীন হন। এমনকি এই প্রতিযোগিতার আয়োজকদের একজন ডোনাল্ড ট্রাম্প (!) হাওয়ার্ড স্টার্নের একটি রেডিও শোতে আলিসিয়াকে “ইটিং মেশিন” বলে বিদ্রুপ করেন। পরবর্তীতে হিলারি ক্লিনটন নির্বাচনের পূর্বে এই ইস্যু নিয়ে বক্তৃতা দেন এবং আলিসিয়া হিলারির নির্বাচনী প্রচারণায় যথেষ্ট দৌড়ঝাঁপ করেন।\nআমেরিকার প্রথম কৃষ্ণাঙ্গ “মিস আমেরিকা” ছিলেন তিনি। তবে খেতাব পাওয়ার কয়েক মাস পরে একটি দৈনিকে তার প্রতিযোগিতায় অংশগ্রহণের আগে তোলা নগ্ন ছবি প্রকাশিত হয়। তখন এক সাক্ষাতকারে ভেনেসা বলেন “নিজেকে আমার বলির পাঁঠা বলে মনে হচ্ছে, অতীত যেন আমাকে আঘাত করে গেল”। তবে খেতাব হারালেও পরবর্তীতে ভেনেসা গায়িকা এবং অভিনেত্রী হিসেবে অনেক পুরষ্কার ও খ্যাতি লাভ করেন। খেতাব হারানোর ৩২ বছর পরে তিনি বিচারক হিসেবে মিস আমেরিকা প্রতিযোগিতায় আসেন এবং আয়োজক প্রতিষ্ঠানের সিইও পূর্বের ভুলের জন্য তার কাছে জনসমক্ষে ক্ষমা চান।\n২০০৬ সালের মিস ইউএসএ খেতাব জয়ের ৮ মাসের মধ্যেই ড্রাগের মামলায় অভিযুক্ত হন। পরে আয়োজক ডোনাল্ড ট্রাম্প একটি সংবাদ সম্মেলন করে খেতাব ফেরত না নিয়ে তাকে দ্বিতীয়বার সুযোগ দেওয়ার কথা বলেন। প্রস্তাবে রাজি হয়ে কোনান মাদকাসক্তি নিরাময় কেন্দ্রে যান। এখন তিনি ক্যারন ট্রিটমেন্ট সেন্টারের পাবলিক এডভোকেসি কনসাল্টেন্ট হিসেবে কাজ করছেন।\nলেবানিজ বংশোদ্ভূত মিশিগানের এই সুন্দরী ২০১১ সালে মিস ইউএসএ নির্বাচিত হন। কিন্তু পরবর্তীতে খ্যাতি তাকে এতটাই কাবু করে ফেলে যে, রিমা নাইট ক্লাবে মাতাল হয়ে যাওয়ার কারণে সিএনএন-এর সাথে একটি ইন্টারভিউ পর্যন্ত মিস করে ফেলেন।\nবারে স্ট্রিপ ডান্স এর ছবি পত্রিকায় চলে আসলে, আয়োজকরা এটিকে ডান্স ক্লাসের অনুষঙ্গ বলে ধামাচাপা দেওয়ার চেষ্টা করেন। তাও রিমার উশৃঙ্খল জীবনযাত্রায় পরিবর্তন না আসায় তাকে নিজ শহরে পাঠিয়ে দেওয়া হয়।\n২০০৯ সালের মিস ইউএসএ প্রতিযোগিতায় সমকামী বিচারক পেরেজ হিলটনের সমকামী বিয়ে সম্পর্কে প্রিজিনের মনোভাব কি জানতে চাইলে প্রশ্নের জবাবে প্রিজিন বলেন, “আমি মনে করি বিয়ে ছেলে এবং মেয়ের মধ্যে হওয়া উচিত”। প্রিজিনের এই মন্ত্যব্য চারদিকে আলোচিত হয়, তবে তিনি মিস ইউএসএ খেতাব পান। কিন্তু পরবর্তীতে মিস ইউএসএ অর্গানাইজেশনের মুখপাত্র হয়ে কাজ করতে না চাইলে চুক্তি ভঙ্গের অপরাধে তার খেতাব নিয়ে নেওয়া হয়।\nএসব ছাড়াও আরো নানা রকম কারণেই অনেক আন্তর্জাতিকভাবে নির্বাচিত সুন্দরীরা নিজেদের ইতিবাচক কাজের সাথে সাথে নেতিবাচক কাজের জন্যও সংবাদের শিরোনাম হয়ে নিজের খেতাব হারিয়েছেন।\nগতিই যার জীবনের অনুপ্রেরণা\nনোবেল পুরস্কারের সৎ ভাই- “ইগ নোবেল”!


কেনা ইসলামী ঘড়ি থেকে আমাদের কারখানা - শেনচেন jiayi বৈদ্যুতিক প্রযুক্তি লিমিটেড কোং\nবাড়ি > পণ্য > ইসলামী ঘড়ি\nবিশ্বের বৃহত্তম ধর্ম হিসাবে, ইসলামের এমন এক বিশ্বাসী রয়েছে যিনি বিশ্বের জনসংখ্যার প্রায় 24% অংশীদার হন। তীর্থযাত্রা হ'ল ইসলামী মুসলমানদের Godশ্বরের প্রতি তাদের তাকওয়া প্রকাশ করার একটি উপায়। মুসলমানদের সকালের আচার, আচার, আচার, বিভাজন ও আচার অনুষ্ঠানের জন্য দিনে পাঁচবার নামাজ পড়তে হয়। সুতরাং একজন ধর্মপ্রাণ মুসলিম বিশ্বাসীর পক্ষে ইবাদত ও ইবাদতের দিকনির্দেশনায় ইসলামিক ঘড়ির যথাযথ উপলব্ধি অত্যন্ত গুরুত্বপূর্ণ।\nইসলামী ঘড়িগুলি বিশেষভাবে তীর্থযাত্রার সময় অনুস্মারক, শহর নির্বাচন এবং কম্পাস ফাংশনগুলির জন্য সেট আপ করা হয়। মুমিনের কেবল ইবাদতের সময় নির্ধারণ করা প্রয়োজন, এবং তীর্থযাত্রাটি স্ক্রিন এবং কম্পনে ব্যবহৃত হতে পারে।\nইসলামিক ওয়াচ এমন একটি পণ্য যা মুসলিম বিশ্বাসীদের সময় এবং দিক সঠিকভাবে উপলব্ধি করতে সহায়তা করে। ঘড়ির নীল এবং লাল পয়েন্টারে মুসলিম তীর্থযাত্রার অবস্থান ব্যবহারকারীকে তাঁর উপাসনা ও দিকনির্দেশনা জানতে এবং মুসলিম উপাসকদের সহায়তা করতে সহায়তা করে।\nরবার ইসলামী প্রার্থনা করা ঘড়ি\nদ্য অনুসরণ হয় সম্পর্কিত রবার ইসলামী প্রার্থনা করা ঘড়ি সম্পর্কিত আমি আশা থেকে সাহায্যের আপনি উত্তম বোঝা রবার ইসলামী প্রার্থনা করা ঘড়ি.\nকুরআন তেলাওয়াতের ভিডিও ঘড়ি\nদ্য অনুসরণ হয় সম্পর্কিত কুরআন তেলাওয়াতের ভিডিও ঘড়ি সম্পর্কিত আমি আশা থেকে সাহায্যের আপনি উত্তম বোঝা কুরআন তেলাওয়াতের ভিডিও ঘড়ি.\nকুরআন শরীফ ঘড়ি\nদ্য অনুসরণ হয় সম্পর্কিত কুরআন শরীফ ঘড়ি সম্পর্কিত আমি আশা থেকে সাহায্যের আপনি উত্তম বোঝা কুরআন শরীফ ঘড়ি.\nইসলামী প্রার্থনা কব্জি ঘড়ি\nদ্য অনুসরণ হয় সম্পর্কিত ইসলামী প্রার্থনা Wrহয়t ঘড়ি সম্পর্কিত আমি আশা থেকে সাহায্যের আপনি উত্তম বোঝা ইসলামী প্রার্থনা Wrহয়t ঘড়ি.\nইসলামী প্রার্থনা ঘড়ি\nদ্য অনুসরণ হয় সম্পর্কিত সাইফুল ইসলামী প্রার্থনা ঘড়ি সম্পর্কিত আমি আশা থেকে সাহায্যের আপনি উত্তম বোঝা সাইফুল ইসলামী প্রার্থনা ঘড়ি.\nইসলামী ঘড়ি নির্মাতারা এবং সরবরাহকারীদের জন্য বিক্রয় - শেনচেন jiayi বৈদ্যুতিক প্রযুক্তি লিমিটেড কোং. স্বাগত থেকে wholeবিক্রয় এবং কেনা ইসলামী ঘড়ি bএবংs থেকে আমাদের facথেকেry, আমরা ইচ্ছাশক্তি দিতে আপনি দ্য সবচেয়ে যৌক্তিক মূল্য।


গ্রীসের পথে সিলেটের ফয়ছলের মৃত্যু: ৬ দিন পর লাশ উদ্ধার\nক্রাইম সিলেট ডেস্ক : তুর্কি থেকে গ্রীসের যাওয়ার পথে তীব্র ঠান্ডায় মৃত্যুর কোলে ঢলে পড়েন এনামুল এহসান জায়গীরদার ফয়ছল (৩০)। তিনি সিলেটের বালাগঞ্জ উপজেলার বোয়ালজুড় ইউনিয়নের রাজাপুর গ্রামের মহুদ আহমদ জায়গীরদারের দ্বিতীয় ছেলে। মারা যাওয়ার ৬দিন পর অনেক চেষ্টা করে বুধবার (১২ ফেব্রুয়ারি) গ্রীসের সীমানার কাছাকাছি পাহাড়ী এলাকায় বরফের তল থেকে তার লাশ উদ্ধার করা হয়েছে।\nফয়ছলের এক সফরসঙ্গীর বরাত দিয়ে তার পরিবারের সদস্যরা জানান, ৪ ফেব্রুয়ারি ফয়ছলসহ কয়েকজন গ্রীসের উদ্দেশ্যে যাত্রা করেন। জঙ্গল এলাকা পাড়ি দিয়ে তুর্কি থেকে গ্রীসের সীমানায় প্রবেশের পর ৭ ফেব্রুয়ারি ভোরের দিকে গাড়ীযোগে প্রায় আধাঘন্টা পথপাড়ি দিয়ে একটি নির্জনস্থানে ফয়ছলসহ তার সাথে থাকা ৫ জনকে নামিয়ে দেয়া হয়। সেখানেই মৃত্যুর কোলে ঢলে পড়েন তিনি। ধারণা করা হচ্ছে তুষারঘেরা পাহাড়ে অতিরিক্ত ঠান্ডার কারণে হৃদরোগে আক্রান্ত হয়ে তিনি মারা যান। সঙ্গীরা মুঠোফোনে ফয়ছলের মৃত দেহের ছবি এবং ওই স্থানটির ছবি তুলেন। এসময় দালালের লোকজন সেখানে গিয়ে ফয়ছলের লাশ ফেলে রেখে তার সঙ্গীদের ভয় দেখিয়ে সেখান থেকে সরিয়ে নিয়ে যায়। এরপর থেকে গ্রীসের দালাল লাপাত্তা হয়ে যাওয়ায় ওই স্থানটি চিহ্নিত করা সম্ভব হয়নি।\nগত ৯ ফেব্রুয়ারি ফয়ছলের সফরসঙ্গী ওই যুবক ফয়ছলের বাড়িতে মৃত্যুর সংবাদটি জানিয়ে মৃতদেহের ছবি পাঠান। সেই ছবি ভাইরাল হলে দুতাবাসের সহযোগিতায় ওই স্থানটি চিহ্নিত করে বরফের তল থেকে লাশ উদ্ধার করা হয়েছে। নিহতের ছোটভাই মো. রাজিমুল এহসান জায়গীরদার রুজেল ও ফুফাতো ভাই মো. বুরহান উদ্দিন জায়গীরদার জানিয়েছেন, বেশ কয়েকবছর পূর্বে ভিসা নিয়ে উমান যান। ওমান থাকাবস্থায় কয়েকবার দেশে আসা-যাওয়া করেছেন। মাস ছয়েক পূর্বে তিনি ওমান থেকে ইরাক হয়ে তুর্কি যান। সর্বশেষ ৪ ফেব্রুয়ারি বাড়িতে ফোন করে তার জন্য দোয়া করার কথা বললেও গ্রীসে যাওয়ার বিষয়টি জানাননি। নিহত ফয়ছল গত শুক্রবার (০৮ ফেব্রুয়ারি) গ্রীস অনুপ্রবেশকালে গ্রীসের সীমান্ত এলাকায় মুত্যুবরণ করেছেন বলে ধারণা করছেন। তারা সংশ্লিষ্ট দালালের মাধ্যমে ফয়ছলের মৃত্যুর বিষয়ে গত রোববার পরিবারের লোকজন সংবাদ পেয়েছেন। এছাড়া গ্রীস পৌঁছে যাওয়া অন্যদের কাছ থেকেও গত মঙ্গলবার ফয়ছলের মৃতদেহের বিভিন্ন ছবি সংগ্রহ করা হয়। তার মর্মান্তিক মৃত্যুতে পরিবার ও স্বজনদের শোকের মাতম চলছে।\nলন্ডন বার্মিংহামে সরকারি হাসপাতালে অবদান রাখায় বিশ্বনাথের জামিলকে সংবর্ধনা\nমর্গে পড়ে আছে নার্স নাজমুন নাহারের লাশ, একমাত্র শিশু কন্যাও ঘরবন্দী\nজার্মানীতে বাংলাদেশী বংশোদ্ভূত হামিম রহমানের কৃতিত্ব পূর্ণ ফলাফল অর্জন\nযুক্তরাষ্ট্রে ‘অডিটর জেনারেল’ পদে বাংলাদেশি নারীর রেকর্ড বিজয়\nপাকিস্তানি যুবতীর প্রেমে পড়ে কারাগারে বাংলাদেশি যুবক\n‘ত্রাণ নয় প্রাণ চাই’ গোয়াইনঘাটে পানিবন্দি মানুষের হাহাকার


মহিমান্বিত কুরআনের এক বিস্ময়কর সম্মোহনী শক্তি – SonarBangla24.net\nHome/ধর্ম/মহিমান্বিত কুরআনের এক বিস্ময়কর সম্মোহনী শক্তি\nমহিমান্বিত কুরআনের এক বিস্ময়কর সম্মোহনী শক্তি\nFebruary 22, 2020\tধর্ম, শিরোনাম Leaveacomment 496 Views\nআল কুরআন অবতীর্ণের প্রাক্কালে স্বয়ং কুরআনই আরবদেরকে এর সম্মোহনী শক্তিতে সম্মোহিত করেছিল। যার অন্তরকে আল্লাহর ইসলামের জন্য উন্মুক্ত করে দিয়েছিল তিনি এবং যাদের মনের ওপর ও চোখের ওপর পর্দা পড়ে গিয়েছিল তারাও এ কুরআনের সম্মোহনী প্রভাবে প্রভাবিত হয়েছে। যদিও তারা এ কুরআন থেকে কোনো উপকৃত হতে পারেনি। কিন্তু কতিপয় ব্যক্তিত্ব এমন ছিল, যারা শুধু নবী করীম সা:-এর স্ত্রী মুহতারামা খাদিজা রা:, তাঁর মুক্ত করা ক্রীতদাস হজরত যায়িদ রা: প্রমুখ। এঁদেরকে ছাড়া প্রাথমিক অবস্থায় যারা ইসলাম গ্রহণ করেছিল, তখন রাসূল সা: এত বেশি শক্তি ও মতাশালী ছিলেন না যে, তাঁরা তাঁর মতা ও শক্তিমত্তায় বিমোহিত হয়ে ইসলাম গ্রহণ করেছিল। বরং তাঁদের ইসলাম গ্রহণের মূলে ছিল আল কুরআনের মায়াবী আকর্ষণ। হজরত উমর রা:-এর ইসলাম গ্রহণের ঘটনা এবং ওয়ালিদ বিন মুগিরার প্রভাবিত হওয়ার ঘটনা দুটো উপরিউক্ত বক্তব্যকেই স্বীকৃতি দেয় এবং প্রমাণ করে যে, আল কুরআনের সম্মোহনী শক্তি অত্যন্ত প্রবল। যা শুধু ঈমানদারদেরকেই নয়; বরং কাফিরদেকেও প্রভাবিত করে।\nহজরত উমর রা:-এর ইসলাম গ্রহণ:হজরত উমর রা:-এর ইসলাম গ্রহণ প্রসঙ্গে আতা ও মুজাহিদের রিওয়ায়েতে বর্ণনা করেছেন, যা ইবনে ইসহাক আবদুল্লাহ বিন আবু নাাজহ থেকে সঙ্কলন করেছেন, একদিন উমর রা: রাসূলে করিম সা:-কে হত্যা করার জন্য নগ্ন তরবারি নিয়ে রওনা হলেন। সাফা পাহাড়ের পাদদেশে কতিপয় সাহাবির সাথে নবী করিম সা: একটি ঘরে বসবাস করতেন। সেখানে প্রায় চল্লিশজনের মতো পুরুষ ও মহিলা ছিল। পথিমধ্যে নাঈম বিন আবদুল্লাহর সাথে দেখা। তিনি জিজ্ঞেস করলেন : উমর! কোথায় যাচ্ছো? উমর তাঁর উদ্দেশ্য ব্যক্ত করলেন। নাঈম বললেন: বনী আবদে মুনাফের শত্রুতা পরে করো, আগে নিজের বোন ফাতিমা এবং ভগ্নিপতি সাঈদ বিন জায়িদকে সামলাও। তারা মুসলমান হয়ে গেছে। তখন হজরত উমর রা: সেখানে গিয়ে দেখলেন, খাব্বাব রা: তাদেরকে কুরআন শরিফ পড়াচ্ছেন।\nউমর রা: সরাসরি দরজার ভেতর ঢুকে ভগ্নিপতি সাঈদকে ধরে ফেললেন। নিজের বোন ফতিমাকে মাথায় আঘাত করে রক্তাক্ত করে দিলেন। কিছুণ বাগি¦তণ্ডার পর তারা যা পড়ছিল, তা দেখতে চাইলেন। তখন সূরা ত্ব-হা থেকে কিছু অংশ পাঠ করে তাকে শুনানো হলো। যখন সূরা ত্ব-হার কিছু অংশ শুনালেন, তখন তিনি মন্তব্য করলেন, ‘এত অতি উত্তম কথাবার্তা’। তাপ পর তিনি রাসূলে করিম সা:-এর কাছে গিয়ে ইসলাম গ্রহণ করে ধন্য হন। (সিরাতে ইবনে হিশাম) এ বিষয়ে সব বর্ণনার মূল কথা একটি। তা হচ্ছে হজরত উমর রা: কুরআনের কিছু অংশ পড়ে অথবা শুনে ইসলামের ছায়াতলে আশ্রয় নেন। আমরা তো এ ঘটনা শুনি কিংবা বলি কিন্তু এ দিকে কারো দৃষ্টি আকর্ষণ করা হয় না যে, হজরত উমর রা:-এর পরিবর্তন হয়েছিল, তার মূলে ছিল আল কুরআনের আকর্ষণ ও অপ্রতিরোধ্য সম্মোহনী শক্তি।\nওয়ালিদ বিন মুগিরার ঘটনা:ওয়ালিদ বিন মুগিরা কুরআনে হাকিমের কিছু অংশ শুনে তার প্রভাবে প্রভাবিত হয়েছিল। এটি দেখে কুরাইশরা বলাবলি শুরু করল, সে মুসলমান হয়ে গেছে। ওয়ালিদ ছিল কুরাইশদের মধ্যে এক সম্ভ্রান্ত ও সম্মানিত ব্যক্তি। আবু জাহেলকে তার কাছে পাঠানো হলো। যেন সে কুরআনের প্রতি ঘৃণা ও বিদ্বেষের কথা ঘোষণা দেয় যাতে কুরাইশরা তার ওই কথায় প্রভাবিত হয়। ওয়ালিদ বলতে লাগল : “আমি কুরআন সম্পর্কে কী বলব? আল্লাহর কসম! আমি কবিতা ও কাব্যে তোমাদের চেয়ে বেশি জ্ঞান রাখি কিন্তু মুহাম্মদের কাছে যে কুরআন শুনেছি তার সাথে এগুলোর কোনো মিল নেই। আল্লাহর শপথ! তাঁর কাছে যা অবতীর্ণ হয় তা অত্যন্ত চমৎকার ও মনোমুগ্ধকর এবং তা প্রাঞ্জল ভাষায় অবতীর্ণ; যা তাঁর সামনে আসে তাকে ছিন্নভিন্ন করে দেয়। ওটি বিজয়ী হওয়ার জন্য এসেছে পরাজিত হতে আসেনি।”\nএ কথা শুনে আবু জাহেল বলল : ‘যতণ তুমি কুরআনকে অবজ্ঞা না করবে ততণ তোমার কওম তোমার ওপর নারাজ থাকবে।’ ওয়ালিদ বলল : ‘আমাকে একটু চিন্তা করার অবকাশ দাও।’ তার পর সে ঘোষণা দিলো : ‘এত সুস্পষ্ট জাদু, তোমরা দেখো না, যে এর সংস্পর্শে যায় তাকেই তার পরিবার ও বন্ধুবান্ধব থেকে বিচ্ছিন্ন করে দেয়। [সিরাতে ইবনে হিশাম ও তাফসিরে ইবনে কাসিরে এ সম্পর্কে বিস্তারিত বর্ণনা এসেছে। লেখক।]\nআল কুরআনে সম্মোহনী শক্তির উৎস:এখন প্রশ্ন হচ্ছে, আল কুরআন আরবদেরকে কিভাবে পরাজিত করল এবং ঈমানদার ও কাফিরদের মধ্যে এটি কিভাবে এমন প্রচণ্ড প্রভাব ফেলল? যেসব মনীষী কুরআন বোঝার ব্যাপারে বিশেষ পারদর্শিতা অর্জন করেছেন এবং আল কুরআনের বৈশিষ্ট্য সম্পর্কে লিখনী ধরেছেন তারা তাদের সাধ্যমতো এ ব্যাপারে উত্তর দেয়ার চেষ্টা করেছেন। কতিপয় আলিম কুরআনী বিষয়বস্তুর মিল ও যোগসূত্র সম্পর্কে কিছু না বলে অন্যভাবে কিছুটা আলোচনা করেছেন; যা কুরআন এমন কিছু ঘটনাও বলে দিয়েছে, যা পরবর্তী কয়েক বছরের মধ্যেই সংঘটিত হয়েছে। তা ছাড়া কুরআন বিশ্বপ্রকৃতি ও মানবসৃষ্টি সম্পর্কেও আলোকপাত করেছে ইত্যাদি। এখন প্রশ্ন হচ্ছে উল্লিখিত বৈশিষ্ট্যগুলো আল কুরআনের প্রচুর বর্ণনা করা হয়েছে; যা আল কুরআনের মাহাত্ম্য ও শ্রেষ্ঠত্বের পরিচায়ক। কিন্তু ছোট ছোট সেসব সূরার ব্যাপারে বক্তব্য কী, যেখানে কোনো শরয়ি বিধান বর্ণনা করা হয়নি? কিংবা যেখানে কোনো অদৃশ্য জগতের বিবরণ পেশ করা হয়নি বা পার্থিব জগতের কোনো জ্ঞানও বিতরণ করা হয়নি?\nযদিও ছোট সেসব সূরায় সব বিষয়ের সামষ্টিক আলোচনা করা হয়নি (যা আল কুরআনের অনেক সূরায় করা হয়েছে)। তবু আল কুরআন অবতীর্ণের প্রথম দিকে সেগুলো আরবদেরকে সম্মোহন করেছিল। ওই সব সূরার মাধ্যমেই এসেছিল তাদের চিন্তার জগতের আলোড়ন এবং তার সৌন্দর্যের প্রতি তীব্র আকর্ষণ। এ কথা স্বীকার করতেই হবে যে, এ ছোট সূরাগুলোর জাদুকরী প্রভাব এত তীব্র ও অপ্রতিরোধ্য ছিল, যার কারণে শ্রোতা মোহগ্রস্ত না হয়ে পারত না। আল কুরআন স্বীয় বৈশিষ্ট্যের প্রভাবে কাফির ও মুমিনদেরকে তার প্রভাব বলয়ে টেনে নিতে সম হয়েছে। যারা ইসলাম গ্রহণ করে সৌভাগ্যশালী হয়েছেন, তাদের পেছনে সবচেয়ে বড় অবদান রেখেছে আল কুরআন। এ কথা অস্বীকার করার কোনো উপায়ই নেই যে, আল কুরআনের ছোট একটি সূরা কিংবা তার অংশবিশেষ তাদের জীবনের মোড়কে ঘুরিয়ে দিয়েছিল। অবশ্যি ইসলাম পূর্ণতা প্রাপ্তির পর যেসব লোক ইসলাম গ্রহণ করেছে তাদের পেছনে আল কুরআন ছাড়াও কিছু আচার-আচরণে এবং বাহ্যিক তৎপরতা ক্রিয়াশীল ছিল। তবে প্রাথমিক পর্যায়ের সৌভাগ্যবান মুমিনদের পেছনে ঈমানের ব্যাপারে যে বস্তুটি ক্রিয়াশীল ছিল, তা কেবল কুরআন ছাড়া আর কিছুই নয়।\nইসলাম গ্রহণের মূল চালিকাশক্তি:ইসলাম পূর্ণাঙ্গ ও পরিপূর্ণভাবে বিকশিত হওয়ার পর বিভিন্নভাবে প্রভাবিত হয়ে লোকজন ইসলাম গ্রহণ করেছিল। যেমন: (১) কতিপয় লোক রাসূলে আকরাম সা: ও সাহাবায়ে কিরামের আমল ও আখলাকে প্রভাবিত হয়ে ইসলাম গ্রহণ করেছিল। (২) যারা এর আগে ইসলাম গ্রহণ করেছিল তারা সব কিছুর ঊর্ধ্বে দ্বীনকে প্রাধান্য দিচ্ছিলেন এবং একমাত্র আল্লাহর সন্তুষ্টির জন্য তারা সব ধরনের দুঃখ-কষ্ট, নির্যাতন ভোগ করছিল, কতিপয় লোক এ ব্যাপারে প্রভাবিত হয়ে মুসলমান হয়েছিল। (৩) কিছু লোক এ কথা চিন্তা করে ইসলাম গ্রহণ করেছিল যে, মুহাম্মদ সা: ও তার সঙ্গী সাথীরা সংখ্যায় অল্প কিন্তু তবু কোনো পরাশক্তি তাদেরকে পরাস্ত করতে পারে না এটি আল্লাহর সাহায্য ও তত্ত্বাবধান ছাড়া কিছুতেই সম্ভব হতে পারে না। (৪) কতিপয় লোক ইসলাম গ্রহণ করেছিল তখন যখন ইসলাম রাষ্ট্রীয়ভাবে প্রতিষ্ঠিত হয়েছিল এবং ইসলামের ইনসাফ ও ন্যায়বিচার কার্যকরী ছিল; যা তারা এর আগে কখনও দেখেননি। এ রকম আরও অনেক কারণেই মানুষ ইসলাম গ্রহণ করেছিল। কিন্তু তার মধ্যে অন্যতম ছিল আল কুরআনের প্রাণস্পর্শী আবেদন ও মোহিনী টান; যা ইসলামের প্রাথমিক অবস্থায় এককভাবে অবদান রেখেছে।\nআল কুরআনে সম্মোহনী শক্তির উৎস কোথায়?:একটি কথা ভেবে দেখা দরকার, তখন পর্যন্ত শরিয়ত পরিপূর্ণ ছিল না, অদৃশ্য জগতের খবর ছিল না, জীবন ও জগৎ সম্পর্কেও জোরালোভাবে তেমন কিছু বলা হয়নি, ব্যবহারিক কোনো দিকনির্দেশনা তখনও কুরআন দেয়নি, কুরআনে অতি সামান্য একটি অংশ ইসলামের দাওয়াতি কাজ করার জন্য বর্তমান ছিল। তবু সেখানে জাদু ও সম্মোহনী শক্তির উৎস নিহিত ছিল; যার প্রভাবে প্রভাবিত হয়ে তারা বলতে বাধ্য হয়েছে : এত লোকপরম্পরায় প্রাপ্ত জাদু ছাড়া আর কিছুই নয়। ওয়ালিদ বিন মুগিরা ইসলাম গ্রহণ করতে চেয়েও তা গ্রহণ না করার ঘটনাটি সূরা আল-মুদ্দাসসিরে বর্ণিত হয়েছে। অবতীর্ণের ধারাবাহিকতায় এ সূরার অবস্থান তৃতীয়। সূরা আলাক ও সূরা আল-মুজ্জাম্মিল এর আগে অবতীর্ণ হয়েছিল। আমরা গভীরভাবে ল করলে দেখতে পাবো এ সূরাগুলো কিভাবে ওয়ালিদ বিন মুগরাকে প্রভাবিত করেছিল, এতে এমন কী জাদু ছিল, যা তাকে পেরেশান করে তুলেছিল?\nমক্কায় অবতীর্ণ ছোট ছোট এ সূরাগুলো যখন আমরা অধ্যয়ন করি তখন সেখানে শরয়ি কোনো আইন কিংবা পার্থিব কোনো ব্যাপার সামান্যতম ইঙ্গিতও পাই না। অবশ্যই সূরা ‘আলাকে মানব সৃষ্টির রহস্য সম্পর্কে অতি সংেেপ সামান্য আলোচনা এসেছে। সেখানে বলা হয়েছে, মানুষকে ঝুলে থাকা বস্তু থেকে সৃষ্টি করা হয়েছে। তা ছাড়া পরবর্তী বছরগুলোর ভবিষ্যদ্বাণীও করা হয়েছে। যেমন সূরা রূমে (পারস্য বিজয়ের ব্যাপারে) ভবিষ্যদ্বাণী করা হয়েছে। এখন প্রশ্ন হচ্ছে, গভীরভাবে চিন্তাভাবনা করে ওয়ালিদ যেটিকে জাদু বলল, আল কুরআনে তার শেষ কোথায়? এর উত্তর হচ্ছে ওয়ালিদ আল কুরআনের যে অংশকে জাদু বলে আখ্যায়িত করেছে অবশ্যই তা শরয়ি আহকাম ও পার্থিব কোনো জ্ঞানের বহির্ভূত বস্তু ছিল। আলোচনার এমন কোনো বিষয় সেখানে ছিল না যে ব্যাপারে সে কোনো কথা বলতে পারত। অবশ্য এ কথাও ঠিক, ইসলামী আকিদা ও আধ্যাত্মিকতা অর্জনের প্রচেষ্টা ছাড়াই সে তার সূক্ষ্ম রহস্য হৃদয়ঙ্গম করতে সম হয়েছিল।\nমক্কার কাফিরদেরকে উদ্দেশ করে বলা হয়েছে, তোমাদের জন্য যে রাসূল পাঠানো হয়েছে তিনি রাসূল হিসেবে নতুন ও প্রথম নন, তিনি তাদের মতোই একজন রাসূল, যাঁরা ফেরাউন ও তার মতো অন্যদের কাছে প্রেরিত হয়েছিলেন। আর তোমাদের শান-শওকত ও মতা-ইখতিয়ার নিশ্চয়ই ফেরাউনের চেয়ে বেশি নয়। সে ফিরাউনকে পর্যন্ত কঠিন শাস্তি দেয়া হয়েছে। কাজেই তোমরাও কী চাও সেই রকম শাস্তিতে নিমজ্জিত হতে? যখন পৃথিবীর মেয়াদ শেষ হয়ে যাবে তখন তোমরা যারা কুফুরিতে লিপ্ত আছ, তারা আল্লাহর পাকড়াও থেকে কিভাবে বাঁচবে? অথচ সে দিনের ভয়াবহতা দেখে দুশ্চিন্তায় শিশুরা পর্যন্ত বুড়ো হয়ে যাবে। আসমান ফেটে যাবে, পৃথিবী ও পাহাড় পর্বত কেঁপে উঠবে। এ ভয়ঙ্কর চিত্রের ভয়াবহতা থেকে কোনো সৃষ্টিই নিরাপদ থাকবে না।\nযখন কল্পনায় সেই বিভীষিকার চিত্র প্রতিফলিত হয় তখন কেউ প্রভাবিত না হয়ে পারে না। আর মানুষের অন্তরই এ কথার স্যা দেয় যে, আল্লাহর এ ওয়াদা পূর্ণ হওয়ার মতোই একটি ওয়াদা; যা কার্যকরী হওয়ার ব্যাপারে কোনো জায়গাও নেই। কাজেই বুদ্ধিমানের কাজ হচ্ছে সময় থাকতেই আল্লাহর পথে চলে আসা। সেই ভয়ঙ্কর বিপর্যয়ের রাস্তায় চলার চেয়ে আল্লাহর পথে চলা অধিকতর সহজ। আমরা চাই কিছু সময়ের জন্য হলেও (কুরআনে কারিমের দ্বীনের পবিত্রতা, ইসলামের দাওয়াতের উদ্দেশ্য ও গুরুত্ব সম্পর্কে) স্থান-কাল ও পাত্রের ঊর্ধ্বে ওঠে কুরআনে কারিমের সেই শৈল্পিক সৌন্দর্য ও রহস্য অনুধাবনের চেষ্টা করতে, যা মৌলিক নীতির মর্যাদা রাখে। যা কুরআনের মতোই শাশ্বত ও চিরন্তন। শৈল্পিক এ সৌন্দর্য আল কুরআনকে অন্য সব কিছু থেকে অমুখাপেী করে দেয়। ফলে দ্বীনি গুরুত্ব ও উদ্দেশ্য পূর্ণতা লাভ করে ধাবিত হয় মনজিলে মাকসুদের দিকে। মুনতাজ আল জাইদি,লেখক : প্রবন্ধকার\nPrevious লক্ষণ অপ্রকাশিত থেকেও করোনায় আক্রান্ত তরুণী\nNext সময় এসেছে আরেকটি মুক্তিযুদ্ধ করার : মেজর হাফিজ


সেহরি না করেই রোজা রাখছেন কুবি শিক্ষার্থীরা\nপ্রকাশিত: ১৬:৫১ ১৫ মে ২০১৯ আপডেট: ২০:২৮ ১৫ মে ২০১৯\nঅ্যাকাডেমিক কার্যক্রম আনুষ্ঠানিকভাবে বন্ধ থাকায় খাবার নিয়ে চরম ভোগান্তিতে পড়েছেন কুমিল্লা বিশ্ববিদ্যালয় (কুবি) শিক্ষার্থীরা। বিশ্ববিদ্যালয়ের ক্যাফেটেরিয়া, পার্শ্ববর্তী রেস্তোরা, এমনকি খুপরি খাবার দোকানগুলো বন্ধ থাকায় সেহরি না করেই রোজা রাখতে হচ্ছে অনেক শিক্ষার্থীকে।\nভুক্তভোগী শিক্ষার্থীরা জানান, প্রতিবছর রমজান মাসে বিশ্ববিদ্যালয়ের কেন্দ্রীয় ক্যাফেটেরিয়া বন্ধ থাকে। শিক্ষার্থীর সংখ্যা অপেক্ষাকৃত কম থাকায় রেস্তোরা মালিকরাও অবকাশের সময়টায় ব্যবসা গুটিয়ে রাখেন। হাতেগোনা যে ক’টি রেস্তোরা চালু থাকে তাতে রীতিমতো পাহাড়সম চাপ থাকে। ফলে ভোগান্তিতে পড়েন শিক্ষার্থীরা।\nএছাড়া অ্যাকাডেমিক কার্যক্রম বন্ধ হওয়ার সঙ্গে সঙ্গে বন্ধ হয়ে গেছে ৪টি আবাসিক হলের খাবার ব্যবস্থা। একটি হলে সহকারী বাবুর্চি নিজ উদ্যোগে রান্না করলেও সেখানকার খাবার শিক্ষার্থী সংখ্যার তুলনায় নগণ্য।\nবাংলা বিভাগের শিক্ষার্থী মাহমুদুল হাসান বলেন, ছোলা-মুড়ি সংগ্রহ করে কোনোমতে ইফতার করা গেলেও সেহরির সময় সিরিয়াল ধরেও খাবার পাওয়া যায় না। ফলে আমাদের অনেককেই না খেয়ে রোজা রাখতে হচ্ছে।\nশিক্ষার্থীরা জানান, রোজার সময়ে যারা ক্যাম্পাসে থাকেন তাদের বেশিরভাগই সেমিস্টার ফাইনাল পরীক্ষার্থী। পড়াশোনার চাপের কারণে নিজ উদ্যোগে রান্না করে খাওয়াও সবসময় সম্ভব হয়ে ওঠে না। এছাড়া রান্না করার জন্য যে সুবিধা বা ব্যবস্থা রয়েছে তাও অপর্যাপ্ত।\nইংরেজি বিভাগের শিক্ষার্থী নাঈম আহমেদ বলেন, একটি বিশ্ববিদ্যালয় এলাকায় যখন খাবার না পেয়ে না খেয়ে শিক্ষার্থীদের রোজা রাখতে হয় এর চেয়ে লজ্জার বিষয় আর কিছু হতে পারে না। বিশ্ববিদ্যালয় প্রশাসন যেহেতু রমজানে বন্ধের সময়ও পরীক্ষা নিয়ে থাকে, তাই এই সময় শিক্ষার্থীদের খাবার পাওয়ার নিশ্চয়তাও তাদের দেয়া উচিত বলে আমি মনে করি।\nএকাউন্টি অ্যান্ড ইনফরমেশন সিস্টেমস বিভাগের শিক্ষার্থী মো. রায়হান উদ্দিন বলেন, বিশ্ববিদ্যালয় বন্ধের সময় পরীক্ষা থাকাতে আমাদের ক্যাম্পাসে বাধ্য হয়ে থাকতে হচ্ছে, কিন্তু শিক্ষার্থী কম থাকায় হলের ডাইনিং চলছে না। আবার হলে নিজ উদ্যোগে রান্না করে খাওয়ারও তেমন কোন ব্যবস্থা নেই। বিশ্ববিদ্যালয়ের আশেপাশের দোকানপাট এসময় বন্ধ থাকাতে অনেকেরই কোটবাড়ি থেকে খাবার নিয়ে আসতে হয়।\nশিক্ষার্থীদের দাবি, প্রশাসন কেন্দ্রীয় ক্যাফেটেরিয়া ও হলগুলোর ডাইনিং চালু বাধ্যতামূলক করলে খাবার নিয়ে শিক্ষার্থীদের ভোগান্তি অনেকটাই হ্রাস পেতো।\nহলের ডাইনিং চালুর ব্যাপারে জানতে চাইলে শহীদ ধীরেন্দ্রনাথ দত্ত হলের প্রভোস্ট ড. মোহাম্মদ জুলহাস মিয়া বলেন, যেহেতু হলের ডাইনিং শিক্ষার্থীরাই পরিচালনা করে, এক্ষেত্রে বাবুর্চির সঙ্গে আলাপ করে ছাত্ররা যদি চায় তাহলে তারা ডাইনিং চালু করতে পারে।


শাসক দলের ছত্রছায়ায় থেকে গর্হিত অপরাধ থেকে নিঃশর্ত মুক্তি ? অভিযোগ এমনটাই,শোরগোল রাজ্যে – প্রিয় বন্ধু বাংলা\nহোম > রাজ্য > বর্ধমান > শাসক দলের ছত্রছায়ায় থেকে গর্হিত অপরাধ থেকে নিঃশর্ত মুক্তি ? অভিযোগ এমনটাই,শোরগোল রাজ্যে\nরাজনৈতিক মঞ্চে ক্ষমতাসীন দলের প্রভাব অনেক ক্ষেত্রেই লক্ষ্য করা যায়। যেকোনো রকম ঘটনায় ক্ষমতার প্রভাবে আইনের হাত এড়িয়ে যায় ক্ষমতাসীন দল। বর্তমানে পশ্চিমবঙ্গ রাজ্যে তৃণমূল শাসিত সরকার। আর শাসক সরকারের প্রভাব খাটিয়ে অনেক বড় বড় অপরাধ থেকে গা বাঁচানো যায়।\nসেরকমই একটি ঘটনার সাক্ষী রইল পূর্ব বর্ধমান । অভিযোগ পূর্ব বর্ধমানের আইএনটিটিইউসি জেলা সভাপতি শ্লীলতাহানীর মত গর্হিত অপরাধ করেও আদালতের হাত থেকে নিঃশর্তে মুক্ত হলেন। ঘটনাটি যথেষ্ট লজ্জার বলে দাবি করেছেন রাজনৈতিক মহলের একাংশ।\nপূর্ব বর্ধমানের আইএনটিটিইউসি জেলা সভাপতি ইফতিকার আহমেদ ওরফে পাপ্পু সম্প্রতি দোকান ভাঙচুর ও মহিলার শ্লীলতাহানিতে অভিযুক্ত হন। বৃহস্পতিবার ইফতিকার আহমেদ নিজেই সিজেএম আদালতে আত্মসমর্পণ করেন। তাঁর আইনজীবী বিশ্বজিৎ দাস আদালতে বলেন, পুলিশের জিজ্ঞাসাবাদে সম্পূর্ণ সহযোগিতা করেছেন তাঁর মক্কেল।\nপুলিশ তাঁকে গ্রেফতার করেনি। রাজনৈতিক শত্রুতার কারণেই তাঁর মক্কেলকে ফাঁসানো হচ্ছে বলে দাবি করেছেন আইনজীবী। এরপরে ইফতিকার আহমেদের হয়ে জামিনের আবেদন করেন তাঁর আইনজীবী। অভিযুক্তের আইনজীবী এবং সরকারি আইনজীবী দুইপক্ষের বক্তব্য শুনে এই জামিন মঞ্জুর করেন সিজেএম আদালতের বিচারক।\nবিচারক তাঁর নির্দেশিকায় লিখেছেন, অভিযুক্ত ইফতিকার আহমেদ তদন্তকারী অফিসারের কাছে হাজির হয়েছিলেন। কিন্তু পুলিশ তাঁকে গ্রেপ্তার করেনি। তাই অযথা তাঁকে আটকে রাখার কোন প্রয়োজনীয়তা নেই।\nপুলিশ ও স্থানীয় সূত্রে জানা গেছে, গত6ই আগস্ট স্টেশন এলাকায় সকালে তৃণমূল-বিজেপি সংঘর্ষ বাধে। খবর পেয়ে বিশাল পুলিশবাহিনী এলাকায় পৌঁছায়। ওইদিনই বিকেলে তিনকোনিয়া গুডস শেড রোড এলাকায় বিজেপি ও তৃণমূল এর মধ্যে দফায় দফায় সংঘর্ষ হয়। পুলিশ লাঠিচার্জ করে অবস্থা নিয়ন্ত্রণে আনে। ঘটনাস্থল থেকেই খোকন সেন নামক জনৈক বিজেপি কর্মী এবং আরো 29 জনকে গ্রেফতার করে পুলিশ। পরে অবশ্য ধৃতরা জামিন পেয়ে যায়। ঘটনার সূত্রপাত, তার আগের রাতের একটি চায়ের দোকান বসানোকে কেন্দ্র করে হয়।\nএই ঘটনার বিষয়ে শহরের মেহেদী বাগানের এক মহিলা জানিয়েছেন, ওই রাতে তিনি তার চায়ের দোকানটিতে দাঁড়িয়েছিলেন যা নিয়ে এই গন্ডগোলের সূত্রপাত। তাঁর স্বামী চা দিতে গিয়েছিলেন। সেই সময় ইফতিকারের নেতৃত্বে 100 দেড়শ জন লোক তার দোকানে হামলা চালাতে আসে।\nদোকান খোলা নিয়ে নানান রকম প্রশ্ন করা হয় তাঁকে এবং 10 হাজার টাকা ডোনেশন এর দাবি জানানো হয়। এর প্রতিবাদ করায় তৃণমূল এর লোকজন তাঁর চায়ের দোকান ভাঙচুর শুরু করে। ক্যাশ বাক্স থেকে 3800 টাকা নিয়ে পালিয়ে যায়। সেসময় বাধা দিতে গেলে তাঁর কাপড় টেনে ছিঁড়ে দেওয়া হয়। তাঁকে শ্লীলতাহানি করা হয়। উপরন্তু ঘটনার কথা পুলিশকে না জানানোর জন্য ক্রমাগত চাপ আসতে থাকে। শুধু এখানেই থামেনি। ঘটনার দিন দোকানের ফুটন্ত দুধ তাঁর শরীরে ঢেলে দেওয়া হয়।\nশুধু তাই নয়, তাঁর স্বামী ফিরলে রিভলভার দেখিয়ে তাকে ভয় দেখানো হয়। ঘটনার পরদিন তিনি থানায় অভিযোগ দায়ের করেন। আর সেই অভিযোগের ভিত্তিতে মামলা করে পুলিশ। যদিও অভিযুক্তদের কাউকে গ্রেপ্তার করেনি পুলিশ। জিজ্ঞাসাবাদের জন্য ইফতিকারকে নোটিশ পাঠানো হয়। মঙ্গলবার তিনি তদন্তকারী অফিসারদের কাছে জিজ্ঞাসাবাদের জন্য আসেন এবং জিজ্ঞাসাবাদ শেষে তিনি চলেও যান।\nসম্পূর্ণ ঘটনা পর্যবেক্ষণ করে স্থানীয় বিজেপি নেতৃত্ব চরম ক্ষোভ প্রকাশ করেছে। বিজেপির শিবিরের দাবি, এভাবেই অন্যায় অত্যাচার চালিয়ে শাসক শিবিরের সাহায্যে বিচার ব্যবস্থা থেকে দোষীরা পালিয়ে যাচ্ছে। মুক্তি পাচ্ছে। এতে বিচারব্যবস্থার ওপর সাধারণ জনগণের বিশ্বাস উঠে যাবে।\nঅন্যদিকে, রাজনৈতিক বিশেষজ্ঞদের দাবি, সত্য ঘটনা যাচাই করে উপযুক্ত শাস্তি দেওয়া হোক দোষীকে। যদি রং বিচার না করে শাসন চলে, তাহলে রাজ্যবাসীর মনে বিচারব্যবস্থা নিয়ে আশার আলো জাগবে। এই ঘটনায় আপাতত রাজ্য তৃণমূল নেতৃত্ব কোন বিবৃতি প্রকাশ করেনি। কিন্তু বিজেপি নেতৃত্বের তরফ থেকে ঘটনার বিরোধীতায় আন্দোলন চলবে বলে জানা গেছে।\nট্যাগড molestation tmc


ভাঙ্গুড়ায় ৪১ কেজিতে মণ ! – Pabna Report 24\nঅর্থনীতি রাজশাহী সারাদেশ\nভাঙ্গুড়ায় ৪১ কেজিতে মণ !\nমে ৩০, ২০২১ মে ৩০, ২০২১ pabnareport\t০ Comments\tভাঙ্গুড়ায় ৪১ কেজিতে মণ !\nভাঙ্গুড়া (পাবনা ) প্রতিনিধি : দেশের প্রচলিত নিয়ম অনুযায়ী ৪০ কেজিতে এক মণ হলেও পাবনার ভাঙ্গুড়ার ব্যবসায়ীরা তা মানছেন না। ব্যবসায়ীরা ৪০ কেজির জায়গায় ৪১ কেজিতে মণ হিসেবে কৃষকদের কাছ থেকে ফসল কিনছেন। ফলে এলাকার কৃষকরা মণে ১ কেজি করে বেশি দিয়ে তাদের কষ্টার্জিত ফসল বিক্রি করতে বাধ্য হচ্ছেন।\nজানা যায়, সপ্তাহে শনি ও বুধবার পৌর শহরের শরৎনগরহাটে হাজার, হাজার মণ ধান, গম, তিল, সরিষা প্রভৃতি ফসল বিক্রি করতে আসেন বিভিন্ন এলাকার কৃষক । এই সুযোগে উপজেলার ব্যবসায়ীরা দীর্ঘদিন ধরে এসকল কৃষকদের কাছ থেকে ৪১ কেজি ওজনে মণ হিসেবে অতিরিক্ত ফসল হাতিয়ে নিচ্ছেন।\nশরৎনগর হাটে ধানসহ বিভিন্ন ফসল বিক্রি করেন এমন কয়েকজন কৃষক ক্ষোভ প্রকাশ করে জানান, ব্যবসায়ীরা ডিজিটাল ওয়েট মেশিনে ওজন দিয়ে ধলতার নামে ৪০ কেজির জায়গায় ৪১ কেজি মণ হিসেবে ফসল কিনছেন । মণে ৪১ কেজি না দিয়ে ৪০ কেজি দিলে এক কেজির দাম কম দেওয়া হয়। নিরুপায় হয়ে তারা ৪১ কেজিতে মণ হিসেবে ফসল বিক্রি করছেন।\nএ ব্যাপারে ধান ব্যবসায়ী আব্দুল মমিনুল ইসলাম বলেন, মোকামে ৪০ কেজির জায়গায় ৪১ কেজিতেই মণ হিসেবে তাদেরকে বিক্রি করতে হয় তাই কৃষকের কাছ থেকে তারা এভাবে ফসল কিনে থাকেন।\nউপসহকারি কৃষি কর্মকর্তা সুস্থির কুমার সরকার বলেন, কৃষকরা যেন প্রতারিত না হয় সে জন্য ব্যবস্থা গ্রহণ করা হবে । উপজেলা নির্বাহী কর্মকর্তা সৈয়দ আশরাফুজ্জামান বলেন, এব্যাপারে তিনি কিছু জানেন না। তবে বিষয়টি তিনি দেখবেন।\n← ড্রাগন ফল চাষে সফল কৃষক আটঘরিয়ার বাহার\nপাবনায় হিজড়াদের দক্ষতা উন্নয়নমুলক প্রশিক্ষণ শুরু →


কোরবানির পশু পরিবহন করবে বাংলাদেশ রেলওয়ে – RailNewsBD.com\nTOPICS:ঈদুল আজহাকোরবানির পশুরেলপথ মন্ত্রী মো. নূরুল ইসলাম সুজন\nআসন্ন ঈদুল আজহা উপলক্ষে কোরবানির গরু-ছাগল পরিবহন করবে বাংলাদেশ রেলওয়ে বলে জানিয়েছেন রেলপথ মন্ত্রী মো. নূরুল ইসলাম সুজন। মৎস্য ও প্রাণিসম্পদ মন্ত্রণালয়ের অনুরোধে রেল কর্তৃপক্ষ এ সিদ্ধান্ত নিয়েছে।\nমঙ্গলবার (৭ জুলাই) দুপুরে রেল ভবনের সম্মেলন কক্ষে সংবাদ সম্মেলন করে রেলপথ মন্ত্রী মো. নূরুল ইসলাম সুজন একথা জানান।\nসংবাদ সম্মেলনে মন্ত্রী বলেন, পশু ব্যবসায়ী ও খামারিদের পরিবহনের সহযোগিতা করতে আমরা এই উদ্যোগ নিয়েছি। দেড় থেকে দুই হজার টাকার মধ্যে দেশের এক প্রান্ত থেকে অন্য প্রান্তে গরু পরিবহন করা যাবে। মিটারগেজের একটি ওয়াগনে ১৬টি গরু এবং ব্রডগেজের একটি ওয়াগনে ২০ থেকে ২৫টি গরু পরিবহন করা যাবে।\nকবে থেকে চালু হবে জানতে চাইলে মন্ত্রী বলেন, আমরা প্রস্তাব পাওয়ার পরে আজকে ঘোষণা দিলাম। পশু পরিবহনের চাহিদা অনুযায়ী আমরা এই ট্রেন চালাবো। তবে এই চাহিদাপত্র প্রাণিসম্পদ মন্ত্রণালয় আমাদের জানাবেন। যেদিন পাবো সেদিন থেকেই পশু পরিবহনে এসব ট্রেন চলাচল করবে।\nএ সময় তিনি বলেন, করোনাকালীন সময়ে আমরা কৃষকের পণ্য পরিবহনে পার্সেল ট্রেন চালু করেছি, আমের মৌসুমে আম পরিবহনে স্পেশাল ট্রেন চালু করেছি । একই সাথে বর্তমানে সীমিত আকারে যাত্রী পরিবহনে কিছু আন্তঃনগর ট্রেন চলাচল করছে।\nআগ্রহী ব্যবসায়ীদের রেলওয়ের কন্টোল নম্বর ০১৭১১-৬৯১৫২০-এ যোগাযোগ করার জন্য অনুরোধ জানানো হয়েছে।\nসূত্র:বার্তা২৪.কম, ০৭ জুলাই, ২০২০


কর্মক্ষেত্রে ভাষার ব্যবহারে সাবধান! - JanaBD.ComLoginSign UpHomeSms ZoneTube\nHome › দৈনন্দিন জীবন › লাইফ স্টাইল › কর্মক্ষেত্রে ভাষার ব্যবহারে সাবধান!কর্মক্ষেত্রে ভাষার ব্যবহারে সাবধান! লাইফ স্টাইল 23rd May 2016 at 8:54am 263কর্মক্ষেত্রে অন্যদের সঙ্গে যোগাযোগ স্থাপনে সবারই নিজস্ব ঢং থাকে। গবেষক লিন টেলরের মতে, অফিসের অনেক সহকর্মীই আপনার বন্ধু হয়ে উঠতে পারেন। এর পরও তাদের সঙ্গে ভাষার ব্যবহারে আপনাকে সচেতন থাকতে হবে।\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintNoyon KhanManager Like - Dislike Votes5- Rating6of 10Relatedআরও দেখুনঅন্যান্য ক্যাটাগরি পুরুষেরা মেয়েদের যে ৭টি বিষয় প্রথমেই দেখে 10 hours ago 243 ঘুম থেকে ওঠার পর যে ৭টি ভুল করতে মানা Yesterday at 2:33pm 287 যে ৫টি কারণে মশা আপনাকে বেশি বেশি কামড়ায়! Yesterday at 9:23am 238 কর্মস্থলে যে আটটি কাজ কখনোই করবেন না Mon at 11:19am 201 সহজ ৫টি নিয়মে দূর করুন অফিসের দুশ্চিন্তা Sun at 3:51pm 75 সুগন্ধি দিয়েই চেনা যাবে বিপরীতে থাকা মানুষটিকে! Sun at 9:08am 163 যে পাঁচ কারণে ঘুমানোর সময় কাপড় পরা উচিত নয় Fri at 11:10pm 456 পুরুষেরা নারীদের যে ৫টি ছলনার ফাঁদে পা দেন! Fri at 4:15pm 659পাঠকের মন্তব্য (0)Please login To write comment


ঈদুল আযহা উপলক্ষে ৬ শতাধিক অস্বচ্ছল ও দু:স্থদের মাঝে চাল বিতরণ - CoxsbazarNEWS.Com - CBNCoxsbazarNEWS.Com – CBN\nপ্রকাশ: ১ সেপ্টেম্বর, ২০১৭ ১২:৪৪\nপবিত্র ঈদুল আযহা উপলক্ষে ১০ কেজি করে চাল সহায়তা পেলেন কক্সবাজার পৌরসভার ৬ নম্বর ওয়ার্ডের ছয় শতাধিক অস্বচ্ছল ও দু:স্থ মানুষ।\nবৃহস্পতিবার বিকালে কক্সবাজার পৌরসভার ৬ নম্বর ওয়ার্ডের পূর্ব বড়ুয়া পাড়ায় অস্বচ্ছল ও দু:স্থ মানুষের মাঝে এ চাল বিতরণ করা হয়।\nবিশিষ্ট সমাজসেবক ও কক্সবাজার পৌর আওয়ামী লীগের ত্রাণ ও সমাজ কল্যাণ সম্পাদক সুবদত্ত বড়ুয়ার অর্থানুকূল্যে এবং সাবিক তত্ত্বাবধানে ওয়ার্ডটির অস্বচ্ছল ও দু:স্থ মানুষেরা এ সহায়তা পেলেন।\nচাল বিতরণ অনুষ্ঠানের আগে কক্সবাজার পৌর আ’লীগের ৬ নম্বর ওয়ার্ডের সাবেক সভাপতি গুরা মিয়ার সভাপতিত্বে অনুষ্ঠিত সংক্ষিপ্ত আলোচনা সভায় সমবেত মানুষের উদ্দ্যেশে শুভেচ্ছা ও স্বাগত বক্তব্য রাখেন সমাজসেবক সুবদত্ত বড়–য়া।\nএ সময় সুবদত্ত বড়–য়া বলেন, মহান মুক্তিযুদ্ধের মধ্য দিয়ে অর্জিত বাংলাদেশ একটি অসাম্প্রদায়িক রাষ্ট্র। তাই ধর্ম যার যার ; উৎসব সবার। হাজারো বছর ধরে বাঙ্গালী জাতি ধর্ম-বর্ণ নির্বিশেষে এ অসাম্প্রদায়িক সংস্কৃতি লালন করে আসছে। এ জন্য প্রত্যেক ধর্ম-সম্প্রদায়ের প্রতিটি উৎসব-পার্বনে সমাজের অস্বচ্ছল ও দু:স্থ মানুষের পাশে দাঁড়ানো কর্তব্য।\nতিনি বলেন, চলতি বর্ষা মৌসুমে কক্সবাজার পৌরসভার ৬ নম্বর ওয়ার্ডের বাসিন্দারা বশে কয়েকবার প্রাকৃতিক দুর্যোগের কবলে পড়ে দুর্ভোগে পড়েন। এতে অনেকে বসতবাড়ীসহ সহায়-সম্পত্তি হারিয়ে সর্বশান্ত হয়েছেন। পবিত্র ঈদুল আযহা উপলক্ষে সমাজের অস্বচ্ছল ও দু:স্থ মানুষের অসহায়ত্বের কথা চিন্তা চাল বিতরণের উদ্যোগ নিয়েছি।\nচাল বিতরণকালে উপস্থিত ছিলেন, কক্সবাজার পৌর আওয়ামী লীগের ৬ নম্বর ওয়ার্ডের সাধারণ সম্পাদক মো. হাবিব উল্লাহ, যুগ্ম-সাধারণ সম্পাদক মো. আসাদুজ্জামান, সাংগঠনিক সম্পাদক মো. শামশুল আলম ও মুক্তিযুদ্ধ বিষয়ক সম্পাদক মোহাম্মদ হাশেম সহ স্থানীয় গণ্যমান্য ব্যক্তিবর্গ উপস্থিত ছিলেন।


অনলাইন ডেস্ক | প্রকাশের সময় : ২০ জুন, ২০২১, ১০:৪৪ এএম\nশহর ছাড়িয়ে গ্রামে গ্রামে ছড়িয়ে পড়েছে করোনা। বর্তমানে গ্রামেই আক্রান্ত ও মৃত্যুর সংখ্যা ক্রমে বাড়ছে। এদিকে কুষ্টিয়া গত ২৪ ঘণ্টায় ১৬৪ জনের করোনা শনাক্ত হয়েছে। এ সময়ে সাত জনের মৃত্যু হয়েছে। শনিবার (১৯ জুন) রাতে কুষ্টিয়ার সিভিল সার্জন ও জেলা প্রশাসক অফিসের আবাসিক মেডিকেল অফিসার ডা. তাপস কুমার সরকার এ তথ্য নিশ্চিত করেন।\nডা. তাপস কুমার সরকার বলেন, গত রাত থেকে আজ সকাল পর্যন্ত আরও ৩ জনের মৃত্যু হয়েছে। গত ৩ দিনেই এখানে ৪৩২ জনের করোনা শনাক্ত আর ১৪ জনের মৃত্যু হয়েছে। নমুনা পরীক্ষা বিবেচনায় শনাক্তের হার ৩০ দশমিক ৫৪ শতাংশ।\nনতুন করে শনাক্ত হওয়া ১৬৪ জনের মধ্যে কুষ্টিয়া সদরের ১০০ জন, দৌলতপুরের ১৬ জন, কুমারখালীর ২৪ জন, ভেড়ামারার ১৩ জন, মিরপুরের সাত জন ও খোকসার চার জন রয়েছেন। মৃত সাত জনের চারজন সদরের ও অপর তিনজন দৌলতপুর, কুমারখালী ও মিরপুর উপজেলার বাসিন্দা।\nকুষ্টিয়া জেনারেল হাসপাতালে করোনা রোগীর চাপ সামলাতে হিমশিমে পড়েছেন কর্তৃপক্ষ। আবাসিক মেডিকেল অফিসার ডা. তাপস কুমার সরকার বলেন, ২৪ ঘন্টার হিসেবের বাইরে রাত ১১টার পর থেকে সকাল অবধি আরো তিন জন করোনা রোগীর মৃত্যু হয়েছে। অক্সিজেনের সংকট দেখা দিয়েছে। যশোর থেকে অক্সিজেন আনা হচ্ছে। শহরে রোগী বৃদ্ধির কারণ হিসেবে জেনারেল হাসপাতালকে অলিখিত হটস্পট ঘোষনা করে সেখানে গতকাল থেকে সাধারণের প্রবেশ বন্ধ করা হয়েছে। সাধারণ রোগীদের অন্য হাসপাতালে সরিয়ে ফেলা হয়েছে।


Communal harmony: তিন-তিনটে বৌ সিরিয়ালে, এ-সব কী হচ্ছে: মমতা - mamata requests to cable operators and msos to cooperate in communal harmony | Eisamay\nmamata requests to cable operators and msos to cooperate in communal harmony\nতিন-তিনটে বৌ সিরিয়ালে, এ-সব কী হচ্ছে: মমতা\nEiSamay | Updated: 21 Apr 2018, 08:42:00 AM\nআজকের দিনে একজনের তিন-তিনটে বৌ! বাংলা সিরিয়ালে তেমনই দেখা যাচ্ছে৷ এবং তাতে রীতিমতো বিস্মিত রাজ্যের মুখ্যমন্ত্রী মমতা বন্দ্যোপাধ্যায়৷\nআজকের দিনে একজনের তিন-তিনটে বৌ! বাংলা সিরিয়ালে তেমনই দেখা যাচ্ছে৷\nমুখ্যমন্ত্রীর আশঙ্কা , ভালো জিনিসের চেয়ে খারাপটাই মানুষের বেশি করে চোখে পড়ে৷\nমানুষ নিজেই যেন দুর্যোগ বা দুর্ভোগের সৃষ্টি না করে৷\nএই সময় : আজকের দিনে একজনের তিন-তিনটে বৌ! বাংলা সিরিয়ালে তেমনই দেখা যাচ্ছে৷ এবং তাতে রীতিমতো বিস্মিত রাজ্যের মুখ্যমন্ত্রী মমতা বন্দ্যোপাধ্যায়৷ শুক্রবার নেতাজি ইন্ডোর স্টেডিয়ামে ‘কেবল টিভি জমায়েত’ অনুষ্ঠানে তিনি বলেন, ‘সিরিয়ালগুলিতে দেখা যায়, আজকের দিনেও একজনের তিনটে করে বৌ৷ আবার প্রত্যেকটা পরিবারে তিন চারটে করে ‘কুচুন্তি’৷ মানে কৈকেয়ী-মন্থরা৷ খালি কূটকচালি৷\nএ ওর খাবারে বিষ মিশিয়ে দিচ্ছে , জলে ওষুধ দিয়ে দিচ্ছে৷ এগুলো দয়া করে বেশি দেখাবেন না৷ কখনও কখনও এই খারাপ জিনিসগুলি কোনও কোনও মানুষকে প্রভাবিতও করে৷ ’ একই সঙ্গে দাঙ্গাহাঙ্গামাকে কেন্দ্র করে ‘ফেক নিউজ ’ অর্থাত্ বানানো খবর বা গুজব সম্প্রচারের আধিক্য নিয়েও তিনি ক্ষোভ প্রকাশ করেন৷ এগুলি বন্ধ করার জন্য কেবল অপারেটর ও ব্যবসায়ীদের সহযোগিতা চেয়েছেন৷ মুখ্যমন্ত্রীর আশঙ্কা , ভালো জিনিসের চেয়ে খারাপটাই মানুষের বেশি করে চোখে পড়ে৷ টিভি সিরিয়াল নিয়ে বছরখানেক আগে সরব হয়েছিলেন রাজ্যপাল কেশরীনাথ ত্রিপাঠী৷ মমতা বলেন , ‘এমনিতেই মানুষ এখন খুব টেনশনে ভোগে৷ তার উপর আবার সিরিয়াল , টিভিতে ২৪ ঘণ্টা ধরে খুন -খারাপি -সন্ত্রাসের রমরমা৷\nপাশাপাশি , ফেক নিউজে ছেয়ে গিয়েছে৷ চারিদিকে ‘ফেকুতে ’ ‘ফেকুতে ’ ছয়লাপ৷ ইউটিউবে যা সব দেখানো হয় , আগেকার দিনে মানুষ তা দেখলে আঁতকে উঠতেন৷ চরিত্রহনন হচ্ছে৷ ’ মমতা সতর্ক করেছেন , মানুষ নিজেই যেন দুর্যোগ বা দুর্ভোগের সৃষ্টি না করে৷ সিরিয়াল নিয়ে কী বলছেন বিশিষ্টরা ? শীর্ষেন্দু মুখোপাধ্যায়ের কথায় , ‘আমার বাংলা সিরিয়াল দেখার সময় হয় না৷ তবে সিরিয়ালগুলোয় কী চলে সেটা শুনেছি৷ একজনের একাধিক বিয়ে দেখানোটা শুধু অস্বস্তিরই নয় অনৈতিকও৷ আমার মনে হয় প্রতিদিনের গল্প ভাবতে গিয়ে আদতে কৃত্রিম সমস্যার সৃষ্টি করতে বাধ্য হন চিত্রনাট্যকারেরা৷ তাঁদের ভাবনার সীমারেখাটা আরও বাস্তবোচিত আরও বৃহত্তর হলে ভালো হয়৷ ’\nবহু সিরিয়ালের চিত্রনাট্যকার তথা রাজ্য মহিলা কমিশনের চেয়ারপার্সন লীনা গঙ্গোপাধ্যায় বলেন , ‘মুখ্যমন্ত্রী তাঁর নিজস্ব মত দিয়েছেন৷ তবে তিনি এটাও জানেন যে , সব সিরিয়ালে সেরকমটা হয় না৷ যেমন আমার সিরিয়াল অন্দরমহল বা কুসুমদোলাতেই মেয়েদের আত্মশক্তির উপর জোর দেওয়া হয়েছে৷ ’পরিচালক -প্রযোজক সুশান্ত দাস বলেছেন , ‘সিরিয়ালের চেয়ে সংবাদ মাধ্যমে অনেক বেশি ভায়োলেন্স দেখানো হয়৷ সেগুলো অনেক বেশি ক্ষতি করে সমাজে৷ আমরা বরং ঘরেবাইরে মেয়েরা কীভাবে ব্যালেন্স করে চলছে সেগুলো তুলে ধরি৷ আমরা জানি টেলিভিশন মানুষের উপর প্রভাব ফেলে৷ তাই সেগুলো আমরাও মাথায় রাখি৷ ’\nচিত্রনাট্যকার সাহানার বক্তব্য, ‘গ্রামে বা আমাদের আশেপাশে বস্তি এলাকার মানুষ এই ধরনের দুটো -তিনটে বিয়ে দেখে অবাক হয় না৷ একটু খোঁজ নিয়ে দেখুন বাস্তবে এগুলো হয়৷ আর দর্শক এগুলো দেখতে ভালোবাসেই বলে তৈরি হয়৷’\nএখানে পড়ুন, ব্রিটেনে নার্সিং করুন! স্বপ্ন দেখাচ্ছে চার্নক পরের খবর\nMSO Mamata Banerjee kolkata Communal harmony cable operators\nWeb Title : mamata requests to cable operators and msos to cooperate in communal harmony


Kolkata: খুন্তি হাতে এবার ভেলকি দেখাবেন শহরের দৃষ্টিহীনরা\nKolkata Blinds Cooking Competition 64725\n"দৃষ্টিহীনদের নিয়ে এমন প্রতিযোগিতা করা হচ্ছে, এটা ভেবে ভাল লাগছে। যতই আমরা বলি না কেন, আজও আমাদেরকে এ সমাজ কোথাও হলেও যেন দূরে সরিয়ে রেখেছে।"\nBy: Souradip Samanta\tKolkata Updated: Jan 11, 2019, 10:33:28 AM\nদৃষ্টিহীনদের নিয়ে এবার শহরে বসছে রান্নার প্রতিযোগিতার আসর। প্রতীকী ছবি, পিক্সাবে।\nওঁদের অনেকেরই রান্নার খুব শখ। কেউ তো নিয়মিত বাড়িতে রাঁধেন। কেউ আবার মাঝেমধ্যে রান্নাঘরে ঢুঁ মারেন। কিন্তু রান্নার প্রতিযোগিতা! সে নিয়ে ভাবেন নি এতদিন। কিন্তু এবার তেমনই এক ‘চ্যালেঞ্জ’ নিচ্ছেন ওঁরা। চ্যালেঞ্জই বটে। চোখে দেখতে পান না ওঁরা। সেই প্রতিবন্ধকতাকেই বুড়ো আঙুল দেখিয়ে ওঁরা এবার হাতা-খুন্তি ধরছেন। তাও আবার রন্ধন প্রতিযোগিতায়। দৃষ্টিহীনদের নিয়ে এমনই অভিনব প্রতিযোগিতার আয়োজন করেছে উত্তর কলকাতার একটি স্বেচ্ছাসেবী সংস্থা, ‘সংবেদন’।\nদৃষ্টিহীনদের রান্নার প্রতিযোগিতা এ শহরে কেন, গোটা দেশে নাকি এই প্রথমবার, এমন দাবিই করেছেন মূল উদ্যোক্তা সমিত সাহা। ইন্ডিয়ান এক্সপ্রেস বাংলাকে এ প্রসঙ্গে সমিত বলেন, “দৃষ্টিহীনদের নিয়ে আগে নাচ-গান, খেলাধুলোর মতো বিভিন্ন প্রতিযোগিতা করা হয়েছে। কিন্তু রান্নার প্রতিযোগিতা এই প্রথমবার করছি। দেশে এর আগে এমন প্রতিযোগিতা হয়েছে কিনা সন্দেহ।”\nকেমন হবে এই প্রতিযোগিতা? জবাবে সমিত বলেন, “২৫ জন দৃষ্টিহীন তরুণ-তরুণী অংশ নিচ্ছেন প্রতিযোগিতায়। বিচারক হিসেবে দু’জন শেফ থাকছেন। প্রথম, দ্বিতীয় ও তৃতীয় পুরস্কার দেওয়া হবে। প্রথম পুরস্কার হিসেবে ৫ হাজার টাকা, দ্বিতীয় পুরস্কার হিসেবে ৩ হাজার টাকা ও তৃতীয় পুরস্কার হিসেবে ২ হাজার টাকা দেওয়া হবে।” সমিত আরও বললেন, “রান্নার প্রস্তুতি বাদে আধঘণ্টা সময় দেওয়া হবে। রান্নার টপিক বলে দেওয়া হয়েছে সকলকে। শীতের সবজি নিয়ে যে কোনও রান্না করতে হবে।”\nশীতের সবজি নিয়ে যে কোনও রান্না করতে হবে প্রতিযোগীদের। প্রতীকী ছবি, পিক্সাবে\nআরও পড়ুন: বরফি-জিলিপিকে টেক্কা দিয়ে পাকিস্তানের জাতীয় মিষ্টির খেতাব পেল গোলাপ জাম\nকেন এমন ধরনের উদ্যোগ? সমিতের কথায়, “দৃষ্টিহীন মানেই যে ওঁরা অন্য কারও উপর নির্ভরশীল হবেন, তা নয়। যে কোনও কাজেই ওঁরা সক্ষম। রান্নাও ওঁরা করতে পারেন। এ ভাবনা থেকেই এমন উদ্যোগ নিয়েছি।”\nরান্নার প্রতিযোগিতা ঘিরে উচ্ছ্বসিত প্রতিযোগীরাও। মাম্পি দে নামের এক দৃষ্টিহীন ইন্ডিয়ান এক্সপ্রেস বাংলাকে বললেন, “দৃষ্টিহীনদের নিয়ে বরাবর এমন ধরনের প্রতিযোগিতা হয়ে এসেছে যেখানে চোখের ভূমিকা থাকে না। কিন্তু রান্নার ক্ষেত্রে তো সে উপায় নেই। সেদিক থেকে এটা আমাদের কাছে খুব বড় চ্যালেঞ্জ। নিজেদের প্রমাণ করার জন্য এ ধরনের প্রতিযোগিতা বেশ চ্যালেঞ্জিং।” আরেক প্রতিযোগী ডলি দত্ত বলেন, “দৃষ্টিহীনদের নিয়ে এমন প্রতিযোগিতা করা হচ্ছে, এটা ভেবে ভাল লাগছে। যতই আমরা বলি না কেন, আজও আমাদেরকে এ সমাজ কোথাও হলেও যেন দূরে সরিয়ে রেখেছে।” আরেক দৃষ্টিহীন সরস্বতী হালদার আবার প্রতিযোগিতায় ফুলকপি দিয়ে দারুণ এক পদ বানাচ্ছেন। সেজন্য বাড়িতে রীতিমতো প্রস্তুতিও নিচ্ছেন তিনি। তাঁর কথায়, “নাচ-গানের প্রতিয়োগিতা করা হয়েছে আগে। কিন্তু এমন প্রতিযোগিতার আয়োজন দেখে ভাল লাগছে।”\nআগামী রবিবার, ১৩ জানুয়ারি, সকাল ১০ টায় শ্যামবাজারে ‘সংবেদন’-এর অফিস চত্বরেই বসছে রান্নার প্রতিযোগিতার আসর। দৃষ্টিহীনদের হাতা-খুন্তির ক্যারিশমা দেখতে হলে আপনি একবার ঢুঁ মারতেই পারেন সেখানে।\nTitle: Kolkata: খুন্তি হাতে এবার ভেলকি দেখাবেন শহরের দৃষ্টিহীনরা


শিক্ষা মন্ত্রণালয়ের আরও দু-একজন জড়িত – Crimereport-24.com\nHome / অপরাধ / শিক্ষা মন্ত্রণালয়ের আরও দু-একজন জড়িত\nJanuary 24, 2018\tঅপরাধ, আইন ও আদালত, জাতীয়, প্রচ্ছদ, সারা বাংলা 1,206 Views\nলেকহেড গ্রামার স্কুল দ্রুত চালুর প্রতিশ্রুতি দিয়ে ঘুষ আদায়ের ঘটনায় শিক্ষামন্ত্রীর ব্যক্তিগত কর্মকর্তা ও কর্মচারী ছাড়াও মন্ত্রণালয়ের আরও দু–একজন জড়িত ছিলেন। স্কুলটির মালিক খালেদ হাসান মতিনের কাছ থেকে এ জন্য তাঁরা প্রায় সাড়ে ৪ লাখ টাকা ঘুষ নিয়েছিলেন। তবে বাকিদের পরিচয় নিশ্চিত করেনি পুলিশ।\nঢাকা মহানগর পুলিশের গোয়েন্দা বিভাগের (ডিবি) উপপরিদর্শক মো. মনিরুল ইসলাম মৃধা সোমবার রাত ১১টা ৫০ মিনিটে বনানী থানায় মামলা করেন। মামলার এজাহারে এসব তথ্য দেওয়া হয়। তবে শিক্ষামন্ত্রীর ব্যক্তিগত কর্মকর্তা মো. মোতালেব হোসেন ও উচ্চমান সহকারী মো. নাসিরউদ্দীনের বিরুদ্ধে অভিযোগের তদন্ত পুলিশ আর করছে না। পুলিশ বলছে, যে ধারায় মামলা দায়ের করা হয়েছে, সেটি তদন্ত করার এখতিয়ার দুর্নীতি দমন কমিশনের (দুদক)।\nগতকাল দুপুরে দুদক মিলনায়তনে এক অনুষ্ঠানে দুদক চেয়ারম্যান ইকবাল মাহমুদ সাংবাদিকদের প্রশ্নের জবাবে বলেন, মামলাটি তাঁরা তদন্ত করে দেখবেন। তবে লেকহেড গ্রামার স্কুলের মালিক খালেদ হাসান মতিন সত্যিই জঙ্গিবাদে জড়িত কি না, তা তদন্ত করবে পুলিশ।\nতবে গতকাল আসামিদের তিনজনকে পুলিশ আদালতে উপস্থাপন করলেও জিজ্ঞাসাবাদের জন্য রিমান্ড আবেদন করেনি। পুলিশ তদন্ত শেষ না হওয়া পর্যন্ত আসামিদের কারাগারে আটক রাখার আবেদন করে। আবেদন মঞ্জুর করে আসামিদের কারাগারে পাঠানোর নির্দেশ দেন ঢাকা মহানগর হাকিম জিয়াউল ইসলাম। একই সঙ্গে তিনজনের পক্ষে করা জামিনের আবেদনও তিনি নাকচ করে দেন।\nPrevious ৭৭ তম জন্মদিনের কেক কাটেলেন কবরী রাজ্জাকের\nNext এজাহারে যা বলা হয়েছে


করোনায় ১ হাজার ১৭টি পরিবারের পাশে মিরসরাইয়ের ১৬ ‘ত্রাণসেনা’ - CHATTOGRAMERALO.COM\nকেউ ছাত্র, কেউ পেশাজীবী কেউবা সংস্কৃতিকর্মী। কিন্তু করোনাভাইরাস গত তিন মাসে তাঁদের সবার পরিচয় এক করে দিয়েছে। সে পরিচয়, তাঁরা ‘ত্রাণসেনা’। করোনার এই অসহায় সময়ে দরিদ্র ও মধ্যবিত্ত হাজারো পরিবারের সহায় হয়েছেন এই তরুণেরা। যখনই খবর পেয়েছেন কারও ঘরে খাবার নেই, সেখানেই দ্রুত পৌঁছে গেছে তাঁদের সাহায্যের হাত।\nগত তিন মাসে তাঁরা চট্টগ্রামের মিরসরাই উপজেলার ১ হাজার ১৭টি পরিবারকে ৫ লাখ ২৫ হাজার ২৩৩ টাকার খাদ্যসহায়তা দিয়েছেন। এ ছাড়া সরকারি জরুরি সহায়তার ২৬০টিসহ আরও ৩টি সংগঠনের দেওয়া ১ হাজার ২৪০টি পরিবারে খাদ্যসহায়তা পৌঁছে দিয়েছেন এই তরুণেরা। বেশির ভাগ স্থানে এখন ত্রাণ–কাজ বন্ধ থাকলেও থামেনি এই তরুণদের খাদ্যসহায়তা।\nকরোনার শুরুর সময়ে গত ২৩ মার্চ কাজ হারানো অসহায় মানুষদের সহায়তার কথা জানিয়ে ফেসবুকে একটি পোস্ট দেন মিরসরাইয়ের তরুণ সংস্কৃতিকর্মী মুহিবুল আরিফ। সেই আবেদনে সাড়া দিয়ে সহায়তায় এগিয়ে আসেন মিরসরাইসহ বিভিন্ন উপজেলার অনেক মানুষ। হাতে হাতে এবং বিভিন্ন মাধ্যমে টাকা পাঠান তাঁরা। অনেকেই কিনে দেন খাদ্যসামগ্রী। বিতরণ করা খাদ্যসামগ্রীর মধ্যে ছিল চাল, ডাল, তেল, পেঁয়াজ, লবণ। রমজানে এসবের সঙ্গে চিড়া, ছোলা, চিনি, খেজুর, সেমাই ও গুঁড়াদুধ যুক্ত করা হয়। তখন এই মানবিক কাজকে এগিয়ে নিতে মুহিবুলের সঙ্গে যোগ দেন আবদুল মতিন, নাহিদ পারভেজ, তামজীদ রুজেল, মো. ফাহিম, নুর উদ্দিন, তানভীর তুহিন, মো. জাহিদুল শাকিল, আশরাফুল আরেফিন, অনিক চৌধুরী, মেহেরাজ চৌধুরী, সাদমান সময়, নাজিম নাঈম, লিংকন, রিপন গোপ পিন্টু, শাহীন ভূঁইয়া। এঁদের সঙ্গে নিয়ে উদ্যোক্তা মুহিবুল আরিফের সঙ্গে পুরো ত্রাণকাজ সমন্বয় করেন দেশে ছুটিতে আসা মধ্যপ্রাচ্যপ্রবাসী মো. আবদুল মতিন।\nমুহিবুল আরিফ বলছিলেন, ‘করোনাভাইরাসের শুরুর সময় হঠাৎ কাজ হারানো মানুষদের যে সংকট দেখেছি, তা থেকেই তাঁদের জন্য কিছু করতে চেয়েছি আমরা। খাদ্য বিতরণে দরিদ্র মানুষের পাশাপাশি আমরা বেশি নজর দিয়েছি নিম্ন মধ্যবিত্ত পরিবার–গুলোর দিকে, যারা কাজ হারিয়ে পরিবার নিয়ে অসহায় অবস্থায় পড়েছে। নাম-পরিচয় গোপন রেখেই ত্রাণ বিতরণ করা হয়েছে পরিবারগুলোর মাঝে।’\nমানুষের বাড়িতে ছুটা কাজ করে সংসার চালাতেন হোসনে আরা বেগম। করোনায় কাজ হারিয়ে এক সন্তান নিয়ে বিপাকে পড়েন। গত তিন মাসে তিন দফা এই তরুণদের দেওয়া খাদ্যসহায়তা পেয়েছেন তিনি। এই নারী বলেন, ‘করোনায় আমার স্বামী ও আমি দুজনই বেকার হয়ে পড়ি। যখন ঘরে একমুঠো চাল ছিল না, তখন ওই যুবকেরা আমার ঘরে এসে খাবার দিয়ে যায়। সেই খাবার পেয়ে প্রাণে বেঁচেছি আমরা।’\nএই ত্রাণকাজের সমন্বয়ক আবদুল মতিন বলেন, ‘আমাদের ত্রাণকাজ অব্যাহত আছে। ১৮টি অতিদরিদ্র পরিবারকে নিয়মিত খাদ্যসহায়তা দেওয়া হচ্ছে। করোনার এই কঠিন সময়ে সবাই একসঙ্গে মানুষের জন্য কিছু করতে পেরে যে তৃপ্তি পেয়েছি, তা আর কিছুতেই পাব বলে মনে হয় না।’\nমানুষের পাশে দাঁড়ানো এই তরুণদের বিষয়ে জানতে চাইলে মিরসরাই উপজেলা নির্বাহী কর্মকর্তা মোহাম্মদ রুহুল আমিন বলেন, ‘ওই তরুণ দলের মাধ্যমে আমরা ৩৩৩ নম্বর থেকে কল আসা ২৬০টি পরিবারকে তাৎক্ষণিক সরকারি খাদ্য–সহায়তা দিতে পেরেছি। ওরা দিনরাত যেভাবে কাজ করেছে, তা এক ব্যতিক্রমী উদাহরণ হয়ে থাকবে।’\nPrevious: চট্টগ্রামে ৬৮ দিনে ১০২৪ জনের করোনা জয়


খালেদা জিয়ার সুচিকিৎসা / আরও কর্মসূচি দেবে বিএনপি\n২৪ নভেম্বর ২০২১, বুধবার\nসাবেক প্রধানমন্ত্রী ও বিএনপি’র চেয়ারপারসন বেগম খালেদা জিয়ার মুক্তি ও বিদেশে উন্নত চিকিৎসার দাবিতে আরও কর্মসূচি দেবে দলটি। সোমবার দলটির স্থায়ী কমিটির ভার্চ্যুয়াল সভায় এ সিদ্ধান্ত হয়। গতকাল গণমাধ্যমে পাঠানো বিএনপি’র মহাসচিব মির্জা ফখরুল ইসলাম আলমগীর স্বাক্ষরিত প্রেস বিজ্ঞপ্তিতে এ তথ্য জানানো হয়েছে। এতে বলা হয়, স্থায়ী কমিটির ভার্চ্যুয়াল সভায় খালেদা জিয়ার মুক্তি ও বিদেশে পাঠানোর দাবিতে পরবর্তী কর্মসূচি সম্পর্কে আলোচনা হয়। মহাসচিবকে সংশ্লিষ্ট নেতৃবৃন্দ ও অঙ্গ-সংগঠনের সঙ্গে আলোচনা করে পরবর্তী কর্মসূচি গ্রহণের সিদ্ধান্ত হয়। বিজ্ঞপ্তিতে আরও জানানো হয়, স্থায়ী কমিটির বৈঠকে গত শনিবার গণঅনশন ও রোববার সমাবেশ কর্মসূচি ঢাকায় সফলভাবে পালন হয়েছে। দলের স্থায়ী কমিটির এক সদস্য জানান, খালেদা জিয়ার মুক্তি ও তার দেশের বাইরে চিকিৎসার দাবিতে ধারাবাহিকভাবে কর্মসূচিতে থাকবে বিএনপি। আজও স্মারকলিপি প্রদানের কর্মসূচি রয়েছে।\nপ্যাকেজ প্রোগ্রাম ঘোষণা না করে একক কর্মসূচি বাস্তবায়নের দিকে যাবে বিএনপি। গত সোমবার রাতে দলের ভারপ্রাপ্ত চেয়ারম্যান তারেক রহমানের সভাপতিত্বে অনুষ্ঠিত সভায় স্থায়ী কমিটির সদস্যদের বেগম জিয়ার সর্বশেষ শারীরিক অবস্থা জানানো হয়। বৈঠকে অংশগ্রহণ করেন ড. খন্দকার মোশাররফ হোসেন, ব্যারিস্টার জমির উদ্দিন সরকার, মির্জা আব্বাস, গয়েশ্বর চন্দ্র রায়, ড. আব্দুল মঈন খান, নজরুল ইসলাম খান, মির্জা ফখরুল ইসলাম আলমগীর, সেলিমা রহমান, ইকবাল হাসান মাহমুদ টুকু।\nশাবি শিক্ষার্থীদের প্রতি সংহতি, প্রতীকী অনশন/ আন্দোলনে অনড়\nপাস হচ্ছে কাল/ দুই বিষয় সংশোধন করে ইসি আইন চূড়ান্ত\nইসি গঠনে আইন/ সংসদের ভেতরে বাইরে বিতর্ক\nরাজনৈতিক নেতাদের প্রতিক্রিয়া/ এ আইন প্রশ্নবিদ্ধ\nসুজনের সংবাদ সম্মেলন/ নাগরিক সমাজের সন্দেহ\nপুলিশ সপ্তাহের উদ্বোধন প্রধানমন্ত্রীর/ গণতন্ত্র সমুন্নত রাখতে কাজ করতে হবে\nশনাক্ত ৩১ শতাংশ ছাড়িয়েছে/ ৯৭,৩৯৪ রোগী বাসায়\nসংকট নিরসনে ঢাকায় বৈঠক, ফের আলোচনার প্রস্তাব শিক্ষামন্ত্রীর/ কাফন মিছিলের পর এবার গণঅনশনের ডাক শাবিতে\nরেহাই পাচ্ছে না পুলিশও/ অজ্ঞান পার্টির দাপট\nতিন জনে একজন করোনায় আক্রান্ত ১৭ জনের মৃত্যু\nশাবি সংকট/ হাসপাতালে ১৪ শিক্ষার্থী আলোচনার প্রস্তাব শিক্ষামন্ত্রীর\nসরজমিন/ ডিএনসিসি করোনা হাসপাতালে রোগীর চাপ\n১২ আন্তর্জাতিক মানবাধিকার সংস্থার চিঠি আমলে নিয়েছে জাতিসংঘ


ঢাকার নির্বাচনটি যেন আটকে না যায় | খবর প্রতিদিন\nঢাকার নির্বাচনটি যেন আটকে না যায়\nপ্রকাশিতঃ জানুয়ারি ১২, ২০১৮, ৩:০১ অপরাহ্ণ\nরংপুরে এক লাখ ভোটের ব্যবধানে হেরে যাওয়ার পর ক্ষমতাসীন আওয়ামী লীগের জন্য রাজধানীর ঢাকা উত্তর সিটি করপোরেশনের নির্বাচনটি খুবই তাৎপর্যপূর্ণ। নির্বাচন কমিশন স্বাধীন। কিন্তু তারা স্থানীয় সরকার প্রশ্নে স্থানীয় সরকার মন্ত্রণালয়ের আজ্ঞাবহ কি না, সেই প্রশ্ন অপ্রিয় কিন্তু অবান্তর নয়। কারণ, সংকীর্ণ রাজনৈতিক কারণে ৪০০ বছরের ঢাকা আমরা চার মিনিটে ভাগ হতে দেখেছি। এখন সেই ঢাকার নির্বাচন প্রশ্নে আমরা একই রাজনীতি ঘূর্ণমান দেখছি। রাজধানী ঢাকায় নতুন ওয়ার্ড সৃষ্টি করা এবং তাতে নির্বাচন দেওয়ার যে উদ্যোগ নেওয়া হলো, তাতে এই নির্বাচন নিয়ে শঙ্কিত হওয়ার যথেষ্ট কারণ আছে।\nআমরা রাজধানীতে জ্ঞাতসারে বা অজ্ঞাতসারে এমন একটি জেরিমেন্ডারিংয়ের ধারা (রাজনৈতিক উদ্দেশ্যে নির্বাচনী এলাকা রদবদল করা) চালু করে দিয়েছি, তা থেকে অদূর ভবিষ্যতে বের হওয়ার কোনো লক্ষণ দেখি না। ঢাকা সিটি করপোরেশন হওয়ার পর ১৯৯৪ সালের প্রথম নির্বাচনে যখন আওয়ামী লীগের নেতা মোহাম্মদ হানিফকে জয়ী হতে দেখেছিলাম, তখন বিএনপির আমল। লালবাগে ব্রাশফায়ারে ছয়জনের লাশ পড়েছিল। এরপর ২০০১ সালের অক্টোবরের সাধারণ নির্বাচনে ভোটে জিতে বিএনপি সংখ্যালঘু দলনসহ বিরোধী দলকে দৌড়ের ওপর রেখে নভেম্বরেই তারা সিটি করপোরেশন নির্বাচনের দিকে নজর দিয়েছিল।\nএর আগে আওয়ামী লীগ ক্ষমতায় থাকতে ১৯৯৮ সালের ১৫ সেপ্টেম্বর ঢাকা, খুলনা ও রাজশাহীতে তারা সিটি করপোরেশন নির্বাচন করার উদ্যোগ নিয়েছিল। এর প্রমাণ হলো, তারা ওই তারিখে তিনটি পৃথক প্রজ্ঞাপন জারির মাধ্যমে ঢাকার ৯০টি ওয়ার্ডকে ১০০, খুলনার ৩১টি ওয়ার্ডকে ৩৭টি এবং রাজশাহীর ৩০টি ওয়ার্ডকে ৩৫ টিতে উন্নীত করেছিল। কিন্তু রূঢ় বাস্তবতা হলো, আওয়ামী লীগ ঢাকায় মেয়র নির্বাচনটি ইচ্ছা করে এড়িয়ে গেছে। সে কারণে পাঁচ বছরের নির্বাচিত মেয়র হানিফ প্রায় আট বছর থাকলেন।\nআবার মুক্তিযোদ্ধা সাদেক হোসেন যখন মেয়র হলেন, তখন আওয়ামী লীগ তা বয়কট করেছিল। সাদেক হোসেন ১৩ বছর মেয়র থাকলেন। এরপর ঢাকা ভাগ। ২০১৫ সালের দুই ঢাকার নির্বাচনে বিএনপির আধা বয়কট নির্বাচনের দিন অপরাহ্ণে পুরো বয়কটে রূপ নিয়েছিল। সুতরাং, ২০২০ সাল আসার দুই বছর আগে তাদের এই পরীক্ষার মুখে পড়তে হবে, তা তাদের হিসাবের বাইরে ছিল।\nএসব থেকে পরিষ্কার বোঝা যায়, ঢাকায় বড় কোনো নির্বাচন দেওয়ার বিষয়টির সঙ্গে রাজনীতির লাভ-লোকসানের একটি দীর্ঘ পরম্পরা রয়েছে। সুতরাং, বিষয়টি এতটা সরল নয় যে, শুধু আসন্ন সাধারণ নির্বাচন সামনে রেখে আওয়ামী লীগ এত বড় ঝুঁকি নেবে। এ নিয়ে যে সংশয় আছে, সেটা কোনো বিচ্ছিন্ন ঘটনা নয়। নির্বাচনী বছরে আওয়ামী লীগ ঢাকায় রংপুরের মতো একটি ঘটনার পুনরাবৃত্তি কেবল ‘আইনের শাসনের’ শর্ত পূরণে হতে দেবে, এমন ধারণায় অনেকেরই সংশয় থাকতে পারে। কিন্তু আমরা এই নিবন্ধে লক্ষ করব, নির্বাচন কমিশন বেশ কিছু গুরুত্বপূর্ণ প্রশ্নের মীমাংসা না করে কেন তফসিল ঘোষণা করে দিয়েছে? এটা নেহাত আইনের শর্ত পূরণ কি না? কিংবা বুঝেও না বোঝার ভান করার দায়ে তাদের দোষী করা যাবে কি না?\nনির্বাচন কমিশনের তফসিল ঘোষণা করা হয়েছে। অথচ ঢাকা উত্তরের নতুন ১৮টি ওয়ার্ড এবং দক্ষিণের ১৮টি ওয়ার্ডের ভোটার ও প্রার্থীরা এখন সন্দেহমুক্ত নন যে তাঁরা প্রায় আড়াই বছরের মেয়াদে প্রতিনিধি নির্বাচন করতে যাচ্ছেন কি না? এটা প্রচলিত আইন সমর্থন করে কি না? আড়াই বছরের মেয়াদে মেয়র নির্বাচনও বাংলাদেশের ইতিহাসে প্রথম উদাহরণ হবে। ঢাকা উত্তরের জনপ্রিয় প্রয়াত মেয়র আনিসুল হক, যাঁর ভালো কাজের জন্য আমরা তাঁর নির্বাচনপ্রক্রিয়ার শুদ্ধতার প্রশ্ন বিস্মৃত হয়েছিলাম, যিনি কর্মগুণে প্রমাণ রেখে গেছেন, সব সময় বৈধতা কেবল কাগুজে আইন দ্বারা হয় না, সেখানে আমরা তাই তাঁর কাজ ও ব্যক্তিত্বকে বড় করে দেখেছি, সেখানে তাঁর মৃত্যুজনিত শূন্যপদে নির্বাচন নিশ্চয়ই আইনের শর্ত পূরণ করবে। কিন্তু সেখানে ১৮টি নতুন ওয়ার্ডের ভোটারদের পাঁচ বছরের পরিবর্তে আড়াই বছর মেয়াদে কাউন্সিলর ও সংরক্ষিত মহিলা কাউন্সিলর নির্বাচন করার দরকার কী? এটা অপরিহার্য বিকল্প কি না?\nআমরা এ বিষয়ে গতকাল নির্বাচন কমিশনার মাহবুব তালুকদারের সঙ্গে টেলিফোনে আলাপ করি। তিনি জানালেন, তফসিলে স্পষ্ট করা হয়েছে যে তাঁরা আড়াই বছরের মেয়াদে নির্বাচিত হবেন। বললাম, এ নিয়ে যে আইনি জটিলতা হতে পারে, সে বিষয়ে আপনারা সচেতন কি না? তাঁর উত্তর: ‘আমরা এ বিষয়ে সম্ভাব্য কোনো জটিলতা এড়াতে স্থানীয় সরকারকে অবহিত করেছি।’ কিন্তু কবে সেই চিঠি তাদের দেওয়া হয়েছে এবং তারা কী উত্তর দিয়েছে, তা তিনি তাৎক্ষণিক নিশ্চিত করতে পারেননি। বললাম, আপনারা এই নির্বাচনের আগে রাজনৈতিক দলগুলোর সঙ্গে কেন সংলাপ করেননি। আমাদের যুক্তি হলো, অংশীজনদের সঙ্গে নির্বাচন কমিশনের সংলাপ করার দরকার ছিল। আর যখন দলীয় ভিত্তিতে মেয়র পদে লড়াই হবে, তখন বিএনপির সঙ্গে সংলাপ হতে পারত। উত্তর ও দক্ষিণের ৩৬টি ওয়ার্ডের ভোটার ও প্রার্থীরা আড়াই বছরের জন্য হতে চান কি না কিংবা অন্য কোনো বিকল্প ছিল কি না, সে বিষয়ে নির্বাচন কমিশন কী প্রক্রিয়ায় সিদ্ধান্ত নিয়েছে, তা পরিষ্কার নয়। এ বিষয়ে নির্বাচন কমিশন কোনো স্বচ্ছ প্রক্রিয়া অনুসরণ করতে আগ্রহী ছিল, এর কোনো প্রমাণ আমরা এখনো পাই না।\nআমরা জানতে পারি, ঢাকার ওয়ার্ডগুলো জনসংখ্যা ও এলাকার আয়তনের অনুপাতে সুষ্ঠুভাবে বিন্যাস এখনো হয়নি। অথচ শামসুল হুদার নির্বাচন কমিশন সচিবালয়ের পেশাদার ও অভিজ্ঞ কর্মকর্তারা এ বিষয়ক একটি সংস্কারের কথা গুরুত্বের সঙ্গে চিন্তাভাবনা করেছিলেন। তাঁরা দেখেছিলেন, পুরান ঢাকায় কোনো ওয়ার্ড যখন ১০ থেকে ১২ হাজার লোক নিয়ে আছে, তখন মিরপুরে একটি ওয়ার্ড ১ লাখ লোক নিয়ে আছে। তখন মোট ওয়ার্ডসংখ্যা ৯০ রেখেই ৪২টি ওয়ার্ডে ব্যাপক পরিবর্তন এনে একটি খসড়া চূড়ান্ত করা হয়েছিল। কোতোয়ালির ১০টি ওয়ার্ডকে ৬ টি, সূত্রাপুরের ৬ টিকে ১০ টিতে পরিণত করার মতো একটি পেশাদারি পুনর্বিন্যাসের অনুশীলন কেন ফাইলচাপা পড়ল, তার কোনো সদুত্তর নেই। গত এক দশকে বাছাই কমিটির মাধ্যমে আমরা অনেক মাতামাতি করে দুটি নির্বাচন কমিশন পেয়েছি, কিন্তু তাদের কারও অ্যাজেন্ডায় এই লোকসংখ্যা ও আয়তনের অনুপাতে প্রতিনিধি নির্বাচনের মৌলিক কাজটি অন্তর্ভুক্ত হয়নি।\nআগামী ২৬ ফেব্রুয়ারি উত্তরের মেয়র উপনির্বাচনে ভোট। এই দিন দুই সিটির প্রশাসনিক এলাকায় নতুন যুক্ত হওয়া উত্তরের ১৮টি ও দক্ষিণের ১৮টি ওয়ার্ডে ভোট হবে। সম্ভাব্য চিত্রটি এ রকম: উত্তরে উপনির্বাচন হবে। উত্তরে এখন যে ৩৬টি ওয়ার্ড রয়েছে, তার ভোটাররা শুধু মেয়রকে আর বাকি নতুন ১৮টি ওয়ার্ডের মানুষ মেয়রসহ কাউন্সিলরদের ভোট দেবেন। এর মধ্যে উপনির্বাচনটিই শুদ্ধতম। কারণ, মেয়রের শূন্যপদে ভোট হবে। কিন্তু বাকি ১৮ টিতে নির্বাচন আইনি প্রশ্নমুক্ত নয়। আবার দক্ষিণের বিদ্যমান ৫৭ ওয়ার্ডে কোনো ভোট নেই, শুধু নতুন ১৮ টিতে ভোটাররা কাউন্সিলর নির্বাচন করবেন।\nঅতীতে এমন নজির বিরল নয় যে সরকার যখন নির্বাচন করতে চায়নি, আবার ভোট না করার বদনামও নিতে চায়নি, তখন তারা এমনভাবে পরিস্থিতিকে ঠেলে দিয়েছে, যাতে আইনি চ্যালেঞ্জ তৈরি হয়। আমরা অবশ্যই ঢাকার স্থানীয় সরকারব্যবস্থাকে অধিকতর কার্যকর ও প্রতিনিধিত্বশীল দেখতে চাই। যদি আড়াই বছরের বিষয়টি কোনো জটিলতা তৈরি না করে, যদি নির্বাচনকে আটকে না দেয়, তাহলে আমরা মনে করি, ঘোষিত তফসিলে নির্বাচন হলে ক্ষতি নেই। কেউ বলছেন, দক্ষিণের ১৮টি ওয়ার্ডের মানুষের নির্বাচিত কাউন্সিলর থাকবেন, কিন্তু নির্বাচিত মেয়র থাকবেন না।\nপ্রধান নির্বাচন কমিশনার গত মঙ্গলবার সাংবাদিকদের প্রশ্নের উত্তরে যা বলেছেন, তা সংবিধান বা নৈতিকতা-কোনোটিই সমর্থন করে না। তাঁর কথায়, ইসির কাজ নির্বাচন করা। তার মানে তিনি নিজেই নিজেকে ‘পোস্টবক্স’ দাবি করছেন। বলছেন, নির্বাচনের পরে ‘হয়তো’ স্থানীয় সরকার বিভাগ মেয়াদ নির্ধারণ করবে। আর মামলা হলে ইসির কিছু করার নেই। আমরা মনে করি, ১৮ জানুয়ারি মনোনয়নপত্র জমাদানের আগেই মেয়াদের বিষয়টি স্পষ্ট করা উচিত। নাম প্রকাশ না করার শর্তে একজন নির্বাচন বিশেষজ্ঞ বলেছেন, অবশিষ্ট মেয়াদের জন্য নতুন ৩৬ ওয়ার্ডে প্রশাসক নিয়োগ করা যায়। এই ৩৬ টিতে কোনো ভোট হবে না, এবার শুধুই মেয়র পদে উপনির্বাচন হবে। মেয়র মারা না গেলে সরকার ওই ৩৬ টিতে অন্তর্বর্তী সময়ের জন্য নির্বাচন দিতও না।\n২০০২ সালে ঢাকার মেয়র নির্বাচনের আগে অনুরূপ একটি প্রশ্ন উঠেছিল। কারণ, আওয়ামী লীগ ১৯৯৮ সালে ঢাকা, খুলনা ও রাজশাহীর ওয়ার্ডসংখ্যা বাড়ালেও তাতে নির্বাচন করেনি। ২০০১-এর নির্বাচনী জয়ের পর ঢাকাকে নিজেদের আরও নিয়ন্ত্রণে রাখতে ঢাকা সিটি করপোরেশনের নির্বাচনটি বিএনপির জন্য জরুরি হয়ে পড়েছিল। মওদুদ আহমদ তখন আইনমন্ত্রী। তিনি দেখলেন, নবগঠিত ওয়ার্ড নিয়ে হাইকোর্টে একাধিক রিট বিচারাধীন। তৎকালীন প্রধান নির্বাচন কমিশনার এম এ সাঈদের সম্মতিতে মওদুদ এর একটি অভিনব সুরাহা দিলেন। ২০০১ সালের সাধারণ নির্বাচনের এক মাস না পেরোতেই একটি প্রজ্ঞাপন জারি করা হলো। ২৫ নভেম্বর, ২০০১-এর ওই প্রজ্ঞাপনের (পৌর/১ /এন/৩ /৯৮/১৪৮৯, ১৪৯১ ও ১৪৯৩) মাধ্যমে সম্ভাব্য আইনি জটিলতা এড়ানো হয়েছিল। তাতে বলা হলো, ১৯৯৮ সালের ১৫ সেপ্টেম্বরের প্রজ্ঞাপনে যেভাবে তিনটি সিটিতে নতুন ওয়ার্ড সৃষ্টি করা হয়েছিল, সেই প্রজ্ঞাপন এখন এমনভাবে বাতিল করা হলো, যেন সেগুলো কখনো জারি করা হয়নি। ওই প্রজ্ঞাপন ১২ মার্চ ২০০২ তারিখে তফসিল ঘোষণার আগেই জারি করা হয়েছিল।\nপ্রশ্নের জবাবে মাহবুব তালুকদার বললেন, ওই প্রজ্ঞাপনের কথা তাঁর জানা নেই। তিনি বিষয়টি খতিয়ে দেখবেন বলে জানান। বালাই ষাট, আইনি জটিলতায় আসন্ন নির্বাচন আটকে গেলে ইসিকে দায়িত্বহীনতার একটা দায় নিতে হবে বলেই প্রতীয়মান হয়।\nশিকড় সন্ধানে ছায়ানটের বর্ষবরণ